
INTRODUCERE

     Trăim intr-o societate în care s-au înregistrat progrese la nivelul întregii  societăți și în toate domeniile cunoașterii. Dezvoltarea rapidă a tehnologiei în domeniul informării și comunicării reprezintă unul dintre rolurile esențiale ale școlii: acela de a avea acces la sursele de documentare , de a le utiliza, de a le selecta, de a le analiza, de a le gestiona și de a învăța a opera cu ele.
     În această ,,societate a informației” în care trăim, școala trebuie să se adapteze acestei noi viziuni ,,multimedia”. Democratizarea accesului la informație, în fapt crearea posibilității oricărui cetățean de a avea acces la informația de care are nevoie, utilizând tehnologiile moderne, a generat noi forme de realizare a serviciilor și produselor de informare și diseminare a informației.
     Centrele de documentare și informare vin în întâmpinarea necesității de informare a elevilor și profesorilor oferindu-le acestora , precum și întregii comunității locale, un instrument de lucru care să-i ajute să se dezvolte personal și profesional, oferindu-le noi orizonturi spre cunoaștere, profesorilor le pune la dispoziție material documentar diversificat, iar elevilor o nouă viziune asupra educației și a actului educațional în sine.
     Drept urmare, existența unei structuri info-documentare de tipul centrului de documentare și informare intr-o unitate școlară să fie privită drept o soluție viabilă pentru modernizarea actului educativ. Acesta este un spațiu primitor pentru orice elev, profesor sau cetățean ( utilizator) în cadrul căruia fiecare își va găsi calea pentru dezvoltarea personală și profesională, prin accesul nemijlocit la informație ( cărți, mijloace multimedia, computere conectate la internet), un spațiu în care informația este cuvântul cheie, ea trebuie culeasă și prelucrată pentru a fi transformată în cunoaștere.
CAP.1.  PREZENTAREA, ORGANIZAREA ȘI FUNCȚIONAREA UNUI CENTRU DE DOCUMENTARE ȘI INFORMARE ( CDI )
1.1. Necesitatea implementării CDI în școlile din România
     ,, Implementarea centrelor de documentare si informare a apărut ca o necesitate, determinată de schimbările rapide în cadrul tehnologiei; schimbări de atitudine intre membrii aceleiași comunități; răspândirea, tot mai crescută, a unor valori general greșite și a concepțiilor determinate de acestea. Utilitatea centrelor de documentare si informare rezultă din gama largă de activități, din oferta variată de resurse documentare pe diferite suporturi, diversitatea instrumentelor ce stau la îndemâna elevilor si a profesorilor; oferă, de asemenea, o manieră nouă de învățare, într-o abordare modernă a programei școlare. Odată cu înființarea acestor CDI-uri în școală, s-a urmărit stabilirea demisiuni / obiective bine definite, stabilirea de strategii și pași ce trebuie urmați pentru îndeplinirea fiecărui obiectiv propus.”[footnoteRef:1] [1: 1.	Roșca, S. Principalele elemente de inovație/schimbare aduse de implementarea unui CDI la nivelul unității de învățământ. 2011,[ pdf ], Disponibil la adresa: https://www.scribd.com/document/102310096/Implementarea-unui-CDI-in-scoala-elemente-de-inovatie. [ Accesat la 04.01.2019].] 

     Pentru a scoate în evidență necesitatea implementării centrelor de documentare și informare în școlile din România se impune o comparație între biblioteca școlară și centrul de documentare și informare, ținând cont:
· De existența bibliotecilor școlare, ca punct de plecare în demersul implementării dorite
· De diferențele evidente între cele doua unități, în favoarea centrului de documentare și informare, ceea ce justifică implementarea.
     Biblioteca școlară este o colecție de documente ( cărți, reviste, ziare, materiale audiovizuale, alte suporturi informaționale), cu caracter enciclopedic adecvate nivelului și profilului unității de învățământ în care funcționează biblioteca școlară; ea are personal special afectat pentru achiziționarea, prelucrarea, organizarea și valorificarea fondurilor de publicații și a celorlalte categorii de documente.( Ordin 6566 / 17.06.1994, Art.1)
     Centrul de documentare și informare este un centru de resurse pluridisciplinare și aduce elemente noi:
1. Personalizarea spațiului prin crearea de spații cu funcții specifice:
· Spațiu pentru lectură;
· Spațiu pentru muncă individuală sau de grup;
· Spațiu multimedia;
· Spațiu pentru profesori;
· Spațiu pentru orientare școlară și profesională;
2. Diversificarea suportului informativ ( pe lângă cărți se află casete audio și video, CD-uri, calculatoare legate la Internet), punerea 
 accentului pe utilizarea rețelei de internet, ca sursă de informare, prin crearea unor baze de date electronice, de tip bibliotecă digitală, site-uri web, forumuri;
     3. Crearea și întreținerea imaginii școlii prin rolul central jucat de CDI în viața instituției școlare și punerea accentului pe legăturile stabilite prin parteneriate cu bibliotecile municipale, cu bibliotecile altor școli sau a altor CDI- uri, astfel încât să existe o rețea viabilă de informare și documentare;
     4. Dimensiunea pedagogică.
     De asemenea, biblioteca poate să reprezinte un fond de carte la care să apeleze CDI- ul, cu o funcționare în paralel. În acest sens, profesorul documentarist va recurge la fondul de carte al bibliotecii ca la o sursă informațională anexă, de tip: bază de date, fără a confunda, ci făcând apel la aceasta.
     Este ideal ca CDI- ul să funcționeze în paralel cu biblioteca și alături de aceasta, fiecare centru căutând să-și îndeplinească propriile funcții.
     ,,Jean Michel, unul dintre autorii studiului ,, Formarea în societatea informației ”[footnoteRef:2] vorbește despre o nevoie de formare a omului secolului nostru pentru o societate a informaţiei, societate a cărui caracter este „universal, global, permiţând manifestarea a noi comportamente ale oamenilor şi grupurilor umane, modificându-le modul de a gândi, de a învăţa, de a lucra, de a coopera.  Această societate a informaţiei, despre care se mai spune că este societatea cunoaşterii şi a inteligenţei, se dezvoltă pe baza unei noi culturi a informaţiei. Schimburile de date şi comunicarea  electronică generalizată între oameni şi grupuri, atât la scară planetară cât şi la nivel local, constituie un factor de dezvoltare individuală şi colectivă.” [2:  Michel, Jean; Marinescu, Nicoleta; Ianuș, Mariana. Formarea în societatea informației. Astel Design, 2000. Cap.2: Societatea informației și noua solidaritate profesională.] 

       Centrele de documentare şi informare vin în întâmpinarea necesităţii de informare a elevilor şi profesorilor oferindu-le acestora, precum şi întregii comunităţi locale, un instrument de lucru care să-i ajute să se dezvolte personal şi profesional, sa achiziţioneze noi competenţe precum: autonomie în munca de cercetare, comparare a surselor şi a diferitelor suporturi, organizare a muncii de cercetare prin selecţionare, exploatare şi comunicare a informaţiilor ; profesorilor le pune la dispoziţie material documentar variat care să-i ajute să-şi adapteze metodele şi tehnicile de lucru nevoilor de învăţare ale elevilor secolului XXI. 
     Pentru ca utilizatorii să beneficieze de serviciile de informare şi documentare pe care le oferă CDI, se impune o formare a acestora pentru documentare şi informare. „Formarea privind documentarea trebuie să depăşească ceea ce se spune, în mod tradiţional în biblioteci, formarea utilizatorilor (user education, user instruction).  Această formare nu mai poate fi concepută ca un ansamblu de deprinderi şi cunoştinţe privind consultarea fişierelor bibliotecii. Formarea documentară este o parte componentă a educaţiei individuale, a viitorului specialist şi cetăţean . Societatea informaţiei se deschide cu o nouă perspectivă în materie de formare. Se creează o veritabilă exigenţă de a învăţa mereu şi de a căpăta cunoştinţe de-a lungul vieţii. În acelaşi timp, face posibilă autoformarea, facilitează accesul la diferite resurse documentare şi educative, modifică profund raporturile între indivizi şi grupuri în procesul de cunoaştere. Multiplicarea rapidă, explozivă a procesului de formare, recurgând la noile tehnologii de informare şi comunicare (învăţământ la distanţă, autoformare, universităţi virtuale, formări on-line) demonstrează, că am intrat într-o nouă eră care încearcă să facă din formare secretul dezvoltării societăţii contemporane, datorită noilor tehnologii (ca instrument care facilitează învăţarea). Această exigenţă a formării se impune celor din biblioteci şi din documentare. 
     Originea etimologică a cuvântului documentare ne trimite la noţiunea de învăţare, "docere", în latină, însemnând textual "a preda". În alţi termeni, structurile documentare şi în special bibliotecile, vor avea un rol mult mai activ, decât odinioară, în difuzarea cunoştinţelor. Astfel, centrul de documentare şi bibliotecile se transformă în centre de resurse educaţionale sau pedagogice. Bibliotecile virtuale devin altceva decât simple baze de date şi se prezintă ca adevărate instrumente de sprijin şi dezvoltare a cunoştinţelor. La un alt nivel, este important de subliniat faptul că specialiştii din documentare şi din biblioteci, trebuie de urgenţă să progreseze mereu în domeniul cunoştinţelor şi competenţelor.
      Formarea pentru informare-documentare necesită implicarea multor actori, profesori de diferite discipline tradiţionale, dar şi specialişti, bibliotecari, documentarişti.[footnoteRef:3] ” (Jean Michel, op.cit.)  [3:  Michel, Jean, op. cit.] 

     Se impune astfel ca potenţialul documentar al bibliotecilor să constituie parte integrantă din CDI. Deoarece, după cum afirmă prof. dr. Doina Banciu[footnoteRef:4] , „specificarea  noilor metode de organizare a activităţii, a muncii, de integrare a noilor competenţe pentru colectarea, prelucrarea, organizarea şi comunicarea informaţiei devine o cerinţă indispensabilă a eficienţei şi eficacităţii unei structuri. Nu este suficient ca biblioteca modernă informatizată, să ofere servicii de informare asupra colecţiilor pe care le deţine, ci trebuie să devină un mediu de informare şi comunicare multidisciplinar, complex, deschis oricăror nevoi informaţionale ale comunităţilor servite.”[footnoteRef:5] [4:  Baniciu, D. Servicii de informare pentru cetățeni în societatea informațională, p. 1-2. [ online],  Disponibil la adresa: <http://www.academiaromana.ro/pro_pri/doc/st_f00.doc.>  [ Accesat la 14.01.2019].]  [5: 	Husti, M.L. Necesitatea implementării centrelor de documentare în instituțiile de învățământ preuniversitar. [ pdf], Disponibil la adresa forum.portal.edu.ro/Monica Lucreția Husti - Necesitatea implementării centrelor de documentare. [Accesat la 4.01.2019]
] 

,,Odata cu implementarea CDI- urilor se observă diferite schimbări în viața școlii, în relațiile dintre elevi, elevi-profesori, elevi-părinți, și ceilalți utilizatori ai centrului de documentare si informare din școală. Pe lângă elementele noi amintite mai sus, este necesară precizarea altor elemente ce au produs schimbări notabile, datorate activităților desfășurate in CDI, și a impactului benefic al acestora asupra fiecărui individ în parte:
1. Insuflarea valorilor umane-culturale necesar a fi transmise, intr-o lume în continuă schimbare, de la o generație la alta;
2. Punerea la îndemâna utilizatorilor a cât mai multor resurse si metode de căutare, regăsire, stocare si comunicare a informației;
3. Atragerea spre lectură prin metode noi, moderne, inovative de predare, formare si evaluare;
4. Crearea unui mediu care să ofere calmul si starea de relaxare necesare studiului, lecturii de plăcere;
5. Implicare în viața comunitații, atragerea membrilor comunității prin activități pe diverse teme de interes;
6. Desfășurarea de activități interactive multimedia pentru încurajarea elevilor și a tuturor membrilor comunității să înțeleagă semnificația și importanța formării continue și care să îi motiveze, indiferent de vârstă sau pregătire profesională , pentru a participa la programe de formare / învățare pe parcursul întregii vieți;  
7. Crearea de șanse egale pentru toate tipurile de utilizatori; posibilitatea elaborarii unor proiecte/activități pe termen lung, axate pe nevoile lor de dezvoltare a cunoștințelor, culturalizare si integrare in societate.
8. Profesorul documentarist – cu misiuni bine definite; cu rol pedagogic și de formare a elevilor; cu abilitați creative deosebite, grad înalt de profesionalism, și care să aibă capacitatea de a descoperi noi metode de aplicare si atingere a obiectivelor info- documentare. ”[footnoteRef:6] [6:  	Roșca, S. Principalele elemente de inovație/schimbare aduse de implementarea unui CDI la nivelul unității de învățământ. 2011,[ pdf ], Disponibil la adresa: https://www.scribd.com/document/102310096/Implementarea-unui-CDI-in-scoala-elemente-de-inovatie.  
[ Accesat la 04.01.2019].] 



1.2. Proiectul bilateral ,,Educația pentru informație în mediul rural”.

     „Bătălia inteligenţei începe la şcoală, unde dezvoltarea tehnologiilor informaţiei şi ale comunicării răspunde atât exigenţelor de formare a viitorilor cetăţeni în domeniul utilizării noilor mijloace de comunicare ce le vor fi indispensabile, cât şi punerii resurselor multimedia în serviciul modernizării pedagogice”, se preciza în 1997 în programul francez de acţiune guvernamentală „Préparer l’entrée de la France dans la société de l’information”[footnoteRef:7]. [7:  Ragache, C.; Treut, Michel; Viger, J.P. Organiser l’espace C.D.I. Rouen: Rectorat de l’Académie de Rouen, 2000, p.21.
 Document disponibil şi la adresa : http://www.acrouen.fr/pedagogie/equipes/doc/spip/IMG/pdf/cdi_org.pdf 
] 

     Interesul pentru acest domeniu a fost constant şi pe teren autohton, fapt ce explică, în parte, multitudinea de proiecte şi programe care s-au implementat în ultimul deceniu, printre care şi proiectul bilateral româno-francez „Educaţia pentru informaţie în mediul rural defavorizat”, proiect graţie căruia au fost create centre de documentare şi informare în sistemul de învăţământ preuniversitar din România.
     Reperele acestui proiect desfăşurat de Ministerul Educaţiei Naţionale în colaborare cu Serviciul de Cooperare şi Acţiune Culturală din cadrul Ambasadei Franţei la Bucureşti au fost stabilite prin Ordinul M.E.N. nr.5135/22.12.1999. O primă evaluare externă a celor 11 centre de documentare şi informare din cinci judeţe pilot nominalizate de M.E.N., respectiv Alba (Colegiul Naţional "Horia, Cloşca şi Crişan" din Alba Iulia şi Şcoala Generală „Iuliu Maniu” din Vinţu de Jos), Bistriţa-Năsăud (Colegiul Naţional "Andrei Mureşanu" din Bistriţa şi Şcoala Generală din Maieru), Botoşani (Şcoala Generală din Flămânzi şi Şcoala Generală din Ungureni), Maramureş (Colegiul Naţional "Mihai Eminescu" din Baia Mare şi Şcoala Generală din Târgu-Lăpuş) , Sibiu (Şcoala Generală Şeica Mare) şi judeţul Neamţ, judeţ care avea deja o colaborare in domeniu cu departamentul francez Marne, s-a realizat la finele anului 2001. În urma acestei evaluări s-a luat decizia extinderii proiectului la nivel naţional. Această extindere a fost jalonată de următoarele documente oficiale: O.M. nr. 3248/01.03.2002, O.M. nr. 3328/08.03.2002, O.M. nr. 3707/02.04.2003, O.M. nr. 3278/23.02.2004. şi s-a realizat în mai multe etape, după cum urmează [footnoteRef:8]: [8:  Faugeroux, Jacques. Proiectul bilateral româno-francez « Educaţia pentru informaţie în mediul rural defavorizat : document prezentat la cursul postuniversitar de formare a profesorilor documentarişti organizat de către Universitatea din Bucureşti, februarie 2006.] 

• Etapa a doua (anul 2002): 45 de unităţi şcolare
• Etapa a treia (anul 2003): 266 de unităţi şcolare
• Etapa a patra(anul 2004): 378 de unităţi şcolare
• Etapa a cincea (anul 2005): 490 de unităţi şcolare
     Pentru a facilita crearea unor centre de documentare şi informare eficiente,  s-au organizat în ţară la Alba Iulia, Sibiu, Botoșani, Bistrița, Baia Mare şi în Franţa la Reims, Chalon- en-Champagne și Poitiers stagii de formare a cadrelor de conducere (inspectori şcolari, directori de CCD, directori de şcoli) şi a profesorilor documentarişti din judeţele, respectiv unităţile de învăţământ incluse progresiv în proiect.
     În toamna anului 2004, o serie de documente referitoare la organizarea şi funcţionarea acestor structuri info-documentare (Regulamentul de organizare şi funcţionare a centrelor de documentare şi informare, Statutul profesorului documentarist, Fişa postului profesorului documentarist şi Fişa de evaluare a profesorului documentarist) au fost redactate de către membrii ai echipei de formatori naţionali, sub coordonarea responsabililor de proiect, înaintate spre aprobare Ministrului Educaţiei şi Cercetării şi publicate pe site-ul oficial al Ministerului, iar un an mai târziu la Universitatea din Bucureşti a început formarea profesorilor documentarişti.”[footnoteRef:9] [9: 	Bădău G. Centrul de documentare și Informare spațiu și instrument al educației pentru informație. 2007,[ pdf] , Disponibil la adresa :https://lewebpedagogique.com/flegbadau/files/2018/07/Lucrare-disertatie-Bucuresti.pdf . [ Accesat la 05.01.2019]. ] 

      Proiectul ,,Educația pentru informație în mediul rural defavorizat” prin implementarea centrelor de documentare și informare în școli își propune următoarele obiective:
1. Promovarea unei pedagogii inovante, care dinamizează și modernizează parcursurile pedagogice tradiționale, transformând atitudinea față de învățare;
2. Dezvoltarea unei atitudini pozitive față de învățare în general;
3. Favorizarea muncii în echipă;
4. Asigurarea accesului liber la informație și cultură a tuturor tinerilor și a membrilor comunității locale;
5. Stăpânirea tehnicilor de informare și comunicare în învățământ ( TICE);
6. Formarea cetățeanului conștient și autonom, adaptat la lumea actuală prin intermediul vieții școlare;
7. Egalitatea șanselor elevilor din mediul rural și urban.



1.3. Amenajarea spațiului Centrului de Documentare și Informare (CDI)

     ,,Spaţiul Centrului de documentare şi informare va fi amenajat astfel încât să se asigure existenţa unor zone distincte, a căror existenţă se deduce din funcţiile şi misiunile CDI- ului şi a căror dimensiune depinde de numărul de elevi din unitatea şcolară.
1. Organizarea spațiului
     CDI trebuie să reprezinte pentru elev o veritabilă mediatecă educativă, un spațiu cultural bogat, funcțional, primitor si convivial.
     Spațiul de primire:  suficient de mare pentru a permite  integrarea materialului informatic de împrumut, precum si munca obișnuită a documentaristului; biroul de împrumut trebuie să fie aşezat în apropierea intrării şi să ofere o bună vizibilitate a ansamblului CDI.
[image: 01]
(foto 1: CDI –Lic.”A. Mureșanu” Bistrița).
Spațiul pentru activități in echipă
     Acest spațiu poate fi o anexă a sălii de documentare, permițând elevilor să lucreze pe grupe fără a-și deranja colegii; un spațiu asemănător poate fi rezervat consultării documentelor audio-vizuale.
[image: DSC00176]
(foto 2.2: CDI- Șc. Gim.,, Radu cel Mare” Bogați)
Spațiul de consultare a lucrărilor documentare: este organizat de aşa manieră încât să-i permită utilizatorului să repereze uşor diferitele domenii (cu ajutorul florii documentarelor şi a etichetelor de semnalare afişate deasupra fiecărei etajere).
[image: DSC00172]
(foto 3.- CDI- Șc. Gim.,, Radu cel Mare” Bogați)
Spațiul lecturii de plăcere: (lucrări de ficțiune: romane, poezii, povești, benzi desenate…); se va acorda o atenție deosebită amenajării acestui spațiu pentru a face din el un “colț de lectură” primitor si confortabil .
[image: 04]
(foto 4: CDI- Lic. ,,A.Mureșanu” Bistrița)
   
  Spațiul consacrat presei: trebuie să dispună de un mobilier special (suporturi înclinate şi alveolare).
[image: 06]
(foto 5: CDI- Roman)
     Spațiul de afișaj si expoziții :poate fi amenajat atât in interiorul, cât și în exteriorul CDI: sala profesorală, intrare in CDI, intrare in instituție …), în funcție de natura informației si publicul vizat.
[image: C:\Users\home\AppData\Local\Microsoft\Windows\Temporary Internet Files\Content.Word\20190114_094810.jpg]
( foto 6: CDI- Șc. Gim. ,, Radu cel Mare” Bogați)
 Spațiul multimedia: în afara posturilor informatice acest spaţiu poate să dispună de o cabină audio-vizuală (3 elevi maxim) şi de un loc destinat vizionării.
[image: DSC00175]
(foto 7.1:  CDI- Șc. Gim.,, Radu cel Mare” Bogați)
     Spațiul pentru orientare şcolară şi profesională: trebuie să aibă suporturi speciale şi funcţionale, un spaţiu de afişaj al noutăţilor, informaţiilor cu privire la viaţa şcolară, concursuri, precum şi de o masă de consultare.
     Spațiul pentru multiplicare: destinat realizării de copii ale diferitelor documente trebuie să fie prevăzut cu un bun sistem de ventilație.
2. Echipamentul CDI
     Mobilierul CDI trebuie să fie diferit de cel al sălilor de clasă, agreabil, confortabil, solid și modular. În afara mobilierului clasic de bibliotecă (etajere, suporturi pentru periodice, fișiere…) sunt necesare: mese de lucru, mese speciale pentru posturile informatice, fotolii pentru spațiul lecturii de destindere, panouri de afișaj.
     Echipamentul informatic presupune existența unui post pentru documentarist si a mai multor posturi pentru elevi. Pentru consultarea suporturilor audio-vizuale se va achiziționa aparatura necesară: televizor, videoproiector, boxe, radio-casetofon, calculatoare conectate la internet. Se impune, de asemenea, existenta unui copiator si a unei imprimante.
     Materialele decorative si de semnalare vor fi in culori vii, informațiile vor fi clare si pertinente.
     O atenție specială se va acorda iluminării si asigurării securității CDI.
3. Fondul documentar al CDI
     CDI este, înainte de toate, un loc al incitării la lectură. Din acest motiv, el trebuie să dispună de un fond suficient de bogat si diversificat: lucrări de ficțiune, documentare, dicționare, enciclopedii, pe toate tipurile de suporturi: cărți, periodice, suporturi electronice, soft- uri educaționale. Nu trebuie uitat că CDI nu are vocaţie patrimonială şi că fondul său este destinat prioritar elevilor, deci centrat pe programele şcolare.
 	Documentele nou intrate în fondul documentar parcurg următoarele etape ale circuitului documentar: verificare calitativa si cantitativa, ștampilare, colaționare, cotare, înregistrare (registru de inventar/ordinator), catalogare, indexare, amplasare la raft.
     Instrumentul de bază care facilitează accesul publicului la depistarea rapida a informației este catalogul, fie el tradițional, pe fișe , fie informatizat. Centrele de Documentare si Informare pilot au fost dotate cu programul BCDI 2 College-Lycee care permite gestionarea si prelucrarea informatizată a fondului  si a împrumuturilor. 
     În afara cataloagelor, popularizarea fondului documentar si a activității CDI se realizează prin:
•	Expoziții tematice
•	Panouri de afișaj
•	Liste de noutăți
•	Revista presei
•	Bibliografii pe discipline
•	Lista noutăților WEB
•	Buletine informative ”[footnoteRef:10] [10:   Andronescu, Rodica; Bădescu, Georgeta. Ghid întocmit în baza materialelor realizatede echipele județelor Alba, Sibiu și Botoșani.Alba Iulia, 2002, pag. 8-12.[ online]
Disponibil la adresal:  https://www.forum.portal.edu.ro/index.php?act=Attach&type=post&id=1867112  
[ Accesat la 15.01.2019]



] 



1.4. Rolul și misiunea Centrului de Documentare și Informare.

     Centrul de Documentare şi Informare este un centru de resurse pluridisciplinare ce pune la dispoziţia elevilor, cadrelor didactice şi comunităţii informaţii pe suporturi diferite, desfăşoară activităţi pedagogice şi pune în practică  proiecte de animaţie culturală. Prin crearea CDI se urmăreşte dezvoltarea şi modernizarea structurilor info-documentare existente la nivelul unităţii de învăţământ, diversificarea serviciilor specifice şi a resurselor documentare, întărirea rolului pedagogic a personalului încadrat, dezvoltarea ofertei de activitate şcolară şi extraşcolară, favorizarea accesului la documentaţia actuală a tuturor utilizatorilor şi la expertiza unui personal calificat în domeniul ştiinţelor documentării şi informării. Este locul unde elevii,cadrele didactice, părinții vin cu plăcere pentru a-si îmbogății orizontul științific și cultural, unde se pot dezvolta prin mijloace moderne, unde pot comunica și desfășura activități interculturale și de egalizare a șanselor.
     Centrul de documentare și informare reprezintă o cale spre un învățământ modern, adaptat nevoilor reformei propuse de Ministerul Educației, reformă care urmărește o adaptare a învățământului românesc la cel european și mondial.
     Utilitatea Centrelor de Documentare și Informare rezultă din gama largă de activități, din oferta variată pe care o are în ceea ce privește materialele de documentare pe diferite suporturi: scrise, pe suport magnetic, pe CD-uri etc.,cât și diversitatea instrumentelor care stau la îndemâna elevilor și profesorilor 
( videoproiector, calculator, televizor, casetofon, xerox etc.).
     CDI- ul este centrul cu resurse documentare multimedia. El pune la dispoziția elevilor și a profesorilor, a întregii comunități locale,toate informațiile necesare desfășurării activității școlare sau pentru lărgirea orizontului cultural al individului. Furnizează documentele necesare informării școlare și profesionale a elevilor în vederea integrării lor socio-profesionale. CDI- ul are două funcții: funcția de bibliotecă ( bază de informare) și funcția de cercetare și prelucrare a materialului informativ. În acest sens , CDI- ul nu este doar locul în care sunt păstrate documentele, el este în același timp și locul de inițiere în căutarea de informații și a altor tehnici de documentare: utilizarea internetului, a dicționarelor, enciclopediilor, a fișierelor de informație, luarea de notițe, realizarea fișelor de lectură, conceperea de fișe tematice etc. Beneficiind de un fond divers și bogat de carte, CDI- ul răspunde nevoii de cunoaștere a elevului și curiozității acestuia. 
     CDI- ul este spațiul în care are loc egalizarea șanselor pentru grupurile dezavantajate ( program de remediere școlară, consilierea copiilor cu CES, implicarea părinților și comunității în viața școlii prin activități de formare și parteneriat).
     Centrul de Documentare și Informare reprezintă un spațiu specific realizării unor activități extrașcolare ( dezbateri, cluburi de lectură,redacții ), în realizarea și derularea unor proiecte educaționale ( interne / externe). 
     CDI- ul ca sală de lectură reprezintă un spațiu necesar învățăturii, studiului personal, recreerii prin lectura de plăcere. 
     CDI- ul oferă autonomie elevului, profesorului și oricărei persoane dornice de informare. Un astfel de spațiu reprezintă o viziune nouă despre ce înseamnă a învăța modern, cum să știi să cauți singur informațiile de care ai nevoie, să fii mereu în pas cu noutățile apărute pe plan național și mondial.
     CDI- ul asigură șanse egale pentru toți elevii, în privința accesului la informație și a materialelor documentare. El implementează una dintre metodele de învățare cele mai eficiente:
· Învățarea prin descoperire și învățarea centrată pe elev  - ceea ce conduce la creșterea progresului școlar;
·  Asigură recreerea elevilor ( pot asculta muzică la căști, sa citească romane, reviste);
· Îi pregătește pe elevi pentru a ști să utilizeze informația, a o selecta, a alege din multitudinea de informații și documente pe cele utile;
· Asigură socializarea elevilor prin studii de caz, jocuri de rol, sub îndrumarea profesorului sau dirigintelui;
· Asigură un spațiu pentru petrecerea timpului liber, în vederea studiului, mai ales în cadrul unor grupuri de elevi cu nevoi speciale ( elevi ai căror părinți sunt plecați la muncă, în străinătate, elevi cu probleme de tip: abandon școlar sau absenteism).
,,Misiunea centrului de documentare şi informare este de a forma şi de a dezvolta o cultură informaţională, de a participa la asigurarea egalităţii de şanse privind accesul la informaţie şi documentaţie actuală a elevilor proveniţi din medii culturale, economice şi sociale diferite prin activităţi formale, non-formale şi informale, de a dezvolta competenţele elevilor în domeniul info-documentar, de a promova inovaţia didactică, de a participa la dezvoltarea competenţelor cheie ale elevilor, de a participa la dezvoltarea şi implementarea unei politici documentare locale, de a susţine implementarea politicilor educaţionale pe niveluri de studii, profiluri, specializări şi de a contribui la realizarea obiectivelor prevăzute în procesul de reformă a învăţământului.
     Școala are un rol primordial în pregătirea elevilor în a căuta, accesa, analiza, critica, selecta, prelucra și utiliza informația. Educația pentru informație și formarea unei culturi informaționale a elevilor este parte din procesul de formare a competențelor - cheie ale elevilor.
     Prezentarea competențelor info-documentare ( pe domenii și subdomenii) pe care elevii ar trebui să le dezvolte pe parcursul școlarității obligatorii a fost realizată în scopul orientării activității desfășurate în centrele de documentare și informare ( CDI ) și dorinței ca aceasta să fie formalizată într-o politică integrată, coerentă și continuă de formare a elevilor în domeniul educației pentru informație cuprinsă în proiectul anual / semestrial de activitate al CDI și în politica documentară elaborată la nivelul unității de învățământ. Aceasta răspunde țintelor strategice și obiectivelor fixate prin proiectul de dezvoltare instituțională și planurile manageriale.
     Dezvoltarea unui set de cunoștințe în domeniul info-documentar, a unor deprinderi, capacități, atitudini și valori vor permite dezvoltarea autonomiei în căutarea, selectarea, tratarea și comunicarea informației în scop personal, școlar, profesional etc. și vor contribui la reușita școlară a elevilor, la integrarea lor socială și profesională.”[footnoteRef:11] [11:  Ordin privind aprobarea Regulamentului de organizare și funcționare a bibliotecilor școlare și a centrelor de documentare și informare. Nr. 5556, București, 7 octombrie 2011. . [ pdf]. Disponibil la adresa https://www.edu.ro/.../_fișiere/.../biblioteci/OM_5556_2011_Reg%20_org_funct_bibli...  [ Accesat la 05.01.2019]	] 

     Centrul de Documentare şi Informare, ca spaţiu educaţional care serveşte cursantului un cadru propice dezvoltării tuturor competenţelor cheie necesare în societatea cunoaşterii, este – prin excelenţă – locul în care proiectele trans/interdisciplinare pot să-şi dovedească utilitatea şi eficienţa didactică. De aceea, indiferent de categoria de vârstă a utilizatorilor săi, C.D.I.-ul promovează
formarea sistematică şi progresivă a unei culturi comunicative necesară elevului în învăţare.








CAP. 2.  ACTIVITĂȚI SPECIFICE
2.1. Utilizarea programată / neprogramată
	Totalitatea activităților desfășurate in CDI presupun dezvoltarea de competente in domeniul infodocumentar. În CDI vor fi propuse activități care vor viza formarea și dezvoltarea graduală și progresivă a competențelor elevilor în domeniul infodocumentar, de la secvențe simple care vor urmări formarea sau exersarea parțială a unei subcompetențe până la proiecte ce presupun exersarea unor operațiuni complexe. Activitățile vor fi diverse pentru a se crea situații de învățare noi și cât mai diversificate, dar se va avea în vedere și crearea unor condiții stimulative și interesante de aplicare, exersare și valorizare a cunoștințelor și competențelor elevilor. Se recomandă ca activitatea să fie legată de activitatea școlară, de obiectivele și conținuturile prevăzute de programele școlare pentru a fi un sprijin pentru elevi în activitatea lor școlară, respectiv o activitate complementară parcursului lor școlar, legată de activitatea, preocupările și nevoia de informare și formare a elevilor. Pe durata școlarității obligatorii elevul va fi pus în cât mai diverse contexte și situații de învățare pentru a-și forma, exersa și valoriza competențele și pentru a pune în practică strategii de învățare dintre cele mai diverse, care să crească în dificultate și să se apropie de situațiile reale în care acesta își manifestă nevoia de informație.
Activităţile în CDI vor fi realizate de către profesorul documentarist în parteneriat cu cadrele didactice din unitatea de învăţământ sau împreună cu partenerii externi, respectiv individual.
 Utilizarea spaţiului, a fondului documentar şi a serviciilor CDI, respectiv desfăşurarea activităţilor în CDI se realizează în mod programat, respectiv în regim neprogramat/liber, pe baza unui orar propus de profesorul documentarist/bibliotecar, aprobat de Consiliul de Administraţie al unităţii de învăţământ şi adus la cunoştinţa tuturor beneficiarilor asigurându-se  accesul beneficiarilor în CDI atât în timpul programului şcolar, cât şi în afara acestuia.
 Utilizarea programată a CDI presupune participarea beneficiarilor la activităţi iniţial programate. Acestea se realizează pentru un grup/clasă de elevi de către profesorul documentarist individual sau în parteneriat cu alte cadre didactice/parteneri externi.
Utilizarea programată presupune:
a) activităţi de prezentare a CDI şi a organizării sale specifice, realizate de către profesorul documentarist la începutul anului şcolar, pentru toate clasele nou-intrate în unitatea de învăţământ, respectiv în timpul anului şcolar, ori de câte ori este nevoie, la solicitarea unui cadru didactic;
b) activităţi care se pot desfășura în cadrul unor cursuri distincte de către documentarist ( cursuri opționale ), sau în cadrul unor  proiecte în colaborare cu cadrele didactice - disciplinare, inter / transdisciplinare, de iniţiere în cercetarea documentară,  activităţi pedagogice, activităţi în colaborare privind orientarea şcolară şi vocaţională, sprijinirea elevilor cu dificultăţi la învăţare, lectură, animaţii legate de mass-media, de presă, animaţii audio-video, activităţi cu caracter cultural şi civic organizate de către profesorul documentarist şi derulate în parteneriat cu echipa pedagogică/parteneri externi;[footnoteRef:12] [12:  Idem] 

Tabelul următor prezintă sintetic diferitele activităţi care pot fi organizate în parteneriat, activităţi al căror principal destinatar este elevul:[footnoteRef:13] [13:   Bădău , Georgeta.Inițiere în cercetarea documentară. Partea I, Casa Corpului Didactic Alba; 2004, pag. 44-45.] 


	Axele colaborării documentarist-echipă pedagogică
	Activităţi specifice
	Ce îşi propun aceste activităţi?

	Educaţia pentru informaţie
	1. prezentarea CDI şi a tipurilor de resurse
1. iniţiere în utilizarea instrumentelor de căutare a informaţiei
1. tehnici de întocmire a diferitelor produse documentare (dosar, expozeu, sinteză, afiş…)
	iniţierea şi formarea elevilor în cercetarea documentară, oferirea unor instrumente de acces la informaţie, dobândirea autonomiei în instruire

	Dezvoltarea gustului pentru lectură
	1. concursuri de lectură
1. ateliere de creaţie literară
1. editarea unor reviste şcolare, albume BD, romane-foto
1. cluburi de lectură
1. întâlniri cu autori, ilustratori, ziarişti
1. „săptămâna presei”
1. lectura imaginii…
	reducerea distanţei culturale şi psihologice dintre elev şi carte, crearea unor situaţii care să motiveze  pentru lectura de orice tip (lectura documentară, lectura de plăcere, lectura imaginii)

	Educaţia pentru orientarea şcolară şi profesională
	1. întâlniri cu personalităţi din diferite domenii
1. vizite
1. vizionarea/audierea unor emisiuni radio-tv
1. dezbaterea unor articole din presă
1. prezentarea unor meserii …
	să contribuie la dezvoltarea armonioasă a personalităţii elevilor, să ofere informaţii din reţeaua şcolară şi profesională, să contribuie la mai buna cunoaştere a dinamicii pieţei muncii, să formeze elevii în vederea alegerii carierei şi a respectului faţă de muncă

	Educaţia artistică şi culturală
	1. spectacole
1. vizionări de filme
1. cluburi
1. expoziţii
1. concursuri
1. schimburi culturale…
	să educe elevii pentru receptarea valorilor culturale, să contribuie la promovarea valorilor autentice şi a culturii, să contribuie la cunoaşterea şi respectarea valorilor patrimoniului culturii naţionale şi universale

	Educaţia civică (educaţia civică este inclusă, într-un fel sau altul, în fiecare activitate organizată de către comunitatea educativă)
	1. acţiuni de educare pentru protecţia civilă, viaţa privată, sănătate, securitate personală, protecţia mediului, drepturile omului
1. acţiuni de educare pentru respectarea normelor formale şi informale ale vieţii şcolare/sociale


	educarea pentru respectarea normelor formale şi informale ale vieţii şcolare/sociale, formarea simţului responsabilităţii  faţă de semeni, faţă de valorile naţionale, faţă de mediul înconjurător




        Utilizarea neprogramată/libera presupune:
a) punerea CDI la dispoziţia utilizatorilor, în prezenta profesorului documentarist, în vederea realizării de către aceştia a unor activităţi care nu necesită o programare anticipată.
b) activitate de informare, documentare, cercetare realizată individual sau în grupuri mici în interes şcolar, profesional sau personal,
c)  asistentă individuală în cercetarea documentară, realizarea temelor, activităţi de lectură, de consultare a fondului de publicaţii al CDI şi a resurselor documentare on-line în scopuri educative,
d)  pentru a împrumuta sau restitui o carte
e)  întocmirea şi redactarea unor proiecte, activităţi ludice, de petrecere a timpului liber realizate în scop educativ etc. 
Utilizarea neprogramată a CDI se realizează de către elevi şi de cadrele didactice, de obicei, în afara programului şcolar. Timpul alocat activităţilor neprogramate în CDI este de minimum 10 ore/săptămână.
Activitatea CDI se desfăşoară pe baza proiect anual de activitate şi a unui plan semestrial de activităţi, structurate pe 4 domenii de competenţă, respectiv a proiectelor de activitate, care vor cuprinde activităţi pentru operaţionalizarea priorităţilor definite în documentele de proiectare managerială proiect de dezvoltare instituţională (PDI) şi planurile manageriale. Acestea vor cuprinde întreaga activitate desfăşurată de profesorul documentarist.
Fie că sunt desfășurate individual sau în echipă, fie cu clasa cu un grup de elevi, activitățile din CDI  vor viza, pe nivele de studiu , formarea și dezvoltarea, exersarea și valorizarea  unor competențe transversale din domeniul infodocumentar, respectiv participarea la dezvoltarea competențelor - cheie ale elevilor. Abordarea transdisciplinară a conținuturilor, utilizarea metodelor   activ- participative, implicarea directă a elevilor în propria formare contribuie la o mai bună dezvoltare personală și școlară a elevului.
În cadrul unei activități de căutare de informații pentru a răspunde unei cerințe / unei activități de cercetare documentară ( indiferent de complexitatea cercetării) este necesară formarea elevilor în a respecta o succesiune de operațiuni și etape, care le vor servi dezvoltării de competențe, formării de deprinderi și atitudinii. Etapele cercetării documentare prezentate sintetic sunt: determinarea și înțelegerea subiectului / cerinței, căutarea și selectarea resurselor, colectarea, analiza, prelucrarea / tratarea și comunicarea informațiilor, evaluarea procesului, rezultatului și produsului cercetării, respectiv autoevaluarea.
Dezvoltarea competențelor infodocumentare se face prin activitatea de cercetare documentară, care poate fi o activitate în sine ( curs opțional,, educație pentru informație” ), poate fi integrată în activitățile diferitelor discipline școlare ( activitate / lecție sau secvență din cadrul lecției care presupune exploatarea resurselor din CDI ), fiind desfășurată în parteneriat de cadrul didactic și profesorul documentarist, în proiecte disciplinare , respectiv  pluri-/transdisciplinare, în animații culturale ( animații - lectură, cluburi, ateliere de creație etc.) și activități de comunicare, respectiv poate fi realizată prin activități școlare și extrașcolare, individuale sau de grup, în cadrul activităților programate ori libere desfășurate în CDI.
Competențele infodocumentare se regăsesc în programele școlare, de aceea subliniem importanța conceperii unui plan de formare în parteneriat profesor – documentarist – cadre didactice și a propunerii acelor activității care să răspundă obiectivelor și cerințelor programelor școlare. Activități cuprinse în programele școlare ale disciplinelor de studiu vor fi desfășurate în CDI utilizând resursele puse la dispoziție, implicând elevii în utilizarea și exploatarea directă a acestora în operațiuni de căutare, selectare, analiză, sinteză, investigare, argumentare și demonstrare.[footnoteRef:14] [14:  Ordin privind aprobarea Regulamentului de organizare și funcționare a bibliotecilor școlare și a centrelor de documentare și informare. Nr. 5556, București, 7 octombrie 2011. . [ pdf]. Disponibil la adresa https://www.edu.ro/.../_fișiere/.../biblioteci/OM_5556_2011_Reg%20_org_funct_bibli...  [ Accesat la 05.01.2019]] 







2.2. Alte tipuri de activități desfășurate in centrul de documentare și informare.

Activități ce pot fi desfășurate in CDI
1.Pedagogice:
- prezentarea CDI și a organizării sale specifice;
- activități disciplinare (in funcție de discipline; ore de limbi străine; comparații între text-film, vizionari de filme didactice);
- inițiere in informație cu calculatorul și formarea competențelor în domeniul infodocumentar : activități de căutare in baze de date, de cercetare documentară etc. (si pentru realizarea unor documente oficiale, ex : scrisoare, cerere etc.);
- proiecte interdisciplinare (între mai multe discipline – cu puncte comune,teme comune, analizate in funcție de disciplinele respective);
- activități educative pentru dezvoltarea și consolidarea competențelor dobândite, de dezvoltare a competențelor - cheie ale elevilor, învățare remedială de tip ,, școală după școală”, activități pentru copii și tineri capabili de performanță, orientare și consiliere educațională și vocațională, activități privind integrarea noilor tehnologii ale informării și comunicării în activitatea didactică, parteneriate educative și activități extrașcolare, utilizarea Platformei școlare       e - learning și a Bibliotecii școlare virtuale.
2. Culturale:
· cercuri , animații culturale (cercuri de lectura, piese de teatru, ateliere de teatru etc.), activități audio-video și mass-media, expoziții, vizite și întâlniri tematice, dezbateri, activități prilejuite de diverse evenimente, activități recreative, ateliere de creație, de valorizare a patrimoniului și a potențialului cultural, parteneriate, schimburi culturale;
· lansări de carte, prezentări;
· concursuri de cultura generala.
3.De comunicare:
- conferințe tematice;
- promovarea – resurselor si activităților CDI– noilor achiziții;
- colectarea , prelucrarea și difuzarea de informații necesare utilizatorilor interni sau externi, participarea la promovarea imaginii unității de învățământ în comunitatea educațională și locală, participarea la promovarea și diseminarea experiențelor de bune practici ale instituției, participarea la promovarea activităților CDI și a imaginii școlii etc.
4.De gestionare:
- gestionarea spațiului, a funcționării CDI: orar de funcționare, regulamentul intern al CDI, planificarea activităților, a resurselor materiale, a fondului documentar, a formarii profesionale, a bugetului de funcționare în funcție de nevoile utilizatorilor și a activităților planificate.
- realizarea de pliante, afișe etc. pentru promovarea CDI.
    5. Alte activități:
	    - ședințe ale Consiliului profesoral , ședințe cu părinții, cercuri pedagogice, cursuri de perfecționare organizate de CCD, comisii metodice, centru de multiplicare a diferitelor testări, concursuri, olimpiade, etc. [footnoteRef:15] [15:  Idem] 



		Centrul de Documentare si Informare şi actul de lectură
CDI-ul este un loc privilegiat care suscita şi dezvoltă practici de lectură diversificate:
Este un spațiu de lectură la îndemână , cu acces gratuit si unde:
-	documentele sunt destul de variate pentru a răspunde obiectivelor multiple ale lecturii -  pentru a se informa, pentru a comunica,  pentru a înţelege, pentru a se destinde - şi  aşteptărilor diverse ale tinerilor. 
-	documentaristul pune la dispoziţia elevilor competenţele sale, mai ales în domeniul literaturii pentru tineret si amenajează convenabil coltul de lectura.
Unii nu vor cunoaşte niciodată plăcerea de a citi, dar toţi au nevoie să ştie să citească. 
Secvenţe de învăţare continuate cu lectură se pot desfăşura în CDI. Ele utilizează metode tradiţionale (manuale, fişiere) şi programe de calculator specializate pentru ameliorarea lecturii silențioase, pentru dezvoltarea unor comportamente de lectori.
Dar nu este suficient să  se amelioreze tehnicile de lectură; trebuie, în paralel, create situaţii motivante..
Este în sarcina documentaristului şi a echipei educative angajate în practicile de lectură de a găsi şi a  imagina, în funcţie de context şi de proiectele pedagogice, formele de incitare la lectură cele mai convenabile.
Sporirea eficacității C.D.I. si (re)descoperirea gustului pentru lectura se pot realiza prin:
Implicarea elevilor in:
- gestionarea  împrumuturilor;
- gestionarea si completarea fondului documentar ;
- cercetarea cataloagelor editorilor, în presă, anchete privind librăriile, bibliotecile etc.;
     Organizarea de activităţi culturale:
- expunerea noilor apariţii, a premiilor literare;
- prezentarea unei colecţii, alegerea unor cărţi după o temă în raport cu actualitatea sau cu un proiect în lucru;
- participarea la campanii naţionale sau regionale, la acţiuni locale privind favorizarea lecturii;
- propunerea de vizite, saloane şi manifestări consacrate cărţii;
- cunoaşterea modului de realizare a unei cărţi ...
Dezvoltarea parteneriatelor:
- cu bibliotecile municipale, bibliotecile centrale (judeţene), cu asociaţiile culturale;
- cu librăriile;
- cu alte unități școlare;
Descoperirea altor locuri pentru lectură, decât CDI-ul:
· biblioteci diverse, mici librării de cartier; asemănări şi deosebiri; sisteme de clasificare; cărţi expuse pe rafturi, organizarea raioanelor într-o librărie mare.
Inițierea si promovarea unor activităţi pedagogice si culturale precum:
Clubul de lectură ce funcţionează cu elevi voluntari, în afara orelor de curs; el poate fi animat de elevi sau de adulţi care pot să prezinte diferite publicaţii în maniera emisiunilor literare ale televiziunii sau să ia forma unor dezbateri asupra unei cărţi sau teme;
 Lectura întreruptă:
	- în timpul unei ședințe de lectura, documentaristul citeşte un capitol şi  întrerupe lectura în momentul în care acţiunea devine palpitantă;
-	întâlniri cu realizatorii unei cărţi: autori, ilustratori, machetatori.
 Pentru cei mai tineri şi pentru elevii de origine străină documentaristul poate institui o “ora a poveștilor”; prin utilizarea poveştilor  ţărilor din care provin elevii se realizează valorificarea culturii  si  diversificarea instrumentelor de învăţare a limbii; se poate apela la participarea eventuală a povestitorilor profesioniști şi muzicienilor.
Schimbul de cărţi între elevii unei clase, vizitarea altor şcoli, corespondenţa între elevii unor şcoli diferite, înfrăţirea dintre şcoli.
Concursurile de lectură:
· două sau mai multe clase se confruntă într-un joc de întrebări elaborate de elevi, plecând de la liste comune de cărţi.[footnoteRef:16] [16:     Andronescu, Rodica; Bădescu, Georgeta. Ghid întocmit în baza materialelor realizatede echipele județelor Alba, Sibiu și Botoșani.Alba Iulia, 2002, pag. 13-15.[ online]
Disponibil la adresal:  https://www.forum.portal.edu.ro/index.php?act=Attach&type=post&id=1867112  
[ Accesat la 15.05.2019]] 


2.3. Competențe specifice ale profesorului documentarist.
Profesorul documentarist este responsabil de activitatea CDI, este un mediator de intre informație și utilizator, ceea ce implică achiziționarea de noi cunoștințe și recunoașterea competențelor, precum și punerea la punct a unor dispozitive de evaluare a activității acestuia.
,, În CDI va fi normat un post de profesor documentarist, în conformitate cu prevederile art. 262 alin. (3) lit. g) coroborat cu art. 247 lit. m) din Legea educaţiei naţionale nr. 1/2011. Angajarea şi încadrarea pe post a profesorilor documentarişti se realizează conform prevederilor metodologiei de mobilitate elaborate şi aprobate de Ministerul Educaţiei, Cercetării, Tineretului şi Sportului.
 Concursul de ocupare a funcţiei didactice de profesor documentarist se organizează în conformitate cu metodologia de ocupare a posturilor / catedrelor declarate vacante în învăţământul preuniversitar, elaborată şi aprobată de către Ministerul Educaţiei, Cercetării, Tineretului şi Sportului.
 Formarea continuă şi evoluţia în carieră a profesorului documentarist se realizează în conformitate cu art. 242 din Legea educaţiei naţionale nr. 1/2011. Prevederile privind participarea la definitivarea în învăţământ şi susţinerea gradelor didactice sunt prezentate în metodologia de organizare şi desfăşurare a examenului naţional pentru definitivarea în învăţământ, respectiv în metodologia pentru organizarea examenelor de susţinere a gradelor didactice, elaborate şi aprobate de Ministerul Educaţiei, Cercetării, Tineretului şi Sportului. 
Constituirea şi organizarea activităţii de cerc pedagogic se realizează de Casa Corpului Didactic, care va desemna un responsabil la nivel judeţean. Activitatea de cerc pedagogic se va organiza în colaborare cu Inspectoratul Școlar Judeţean, respectiv Inspectoratul Şcolar al Municipiului Bucureşti. 
Activitatea profesorului documentarist se desfăşoară pe parcursul a 40 de ore săptămânal, repartizate după cum urmează:
 a) 18 ore de activităţi didactice cu elevii, individual sau în parteneriat cu cadrele didactice. Activităţile constau în iniţiere în cercetarea documentară, activităţi şcolare, proiecte didactice disciplinare, pluri-/inter-/transdiciplinare, educative şi culturale, animaţii-lectură, animaţii culturale, orientare şcolară şi profesională, activităţi de sprijin pentru elevii cu dificultăţi de învăţare etc. Activităţile se vor desfăşura în timpul sau în afara programului şcolar al elevilor, cu clasa întreagă ori cu grupe de elevi; 
b) activităţi de pregătire metodico-ştiinţifică, pregătirea şi evaluarea materialelor şi activităţilor, întocmirea programelor de intervenţie în scop recuperator în parteneriat cu cadrele didactice, culegerea informaţiilor în/din interiorul şi exteriorul unităţii şcolare, reprezentând maximum 12 ore; 
c) activităţi de educaţie complementare procesului de învăţământ: asigurarea accesului liber la fondul documentar şi punerea CDI la dispoziţia elevilor în cadrul activităţilor libere, de mentorat, de tip "şcoală după şcoală", activităţi pentru părinţi şi alţi membri ai comunităţii locale, gestionarea CDI, reprezentând minimum 10 ore
 (1) Personalul încadrat în CDI este subordonat directorului unităţii de învăţământ şi va fi evaluat anual pe baza fişei de evaluare întocmite în baza fişei postului. 
(2) Fişa postului şi fişa de evaluare sunt întocmite în baza fişei-cadru a postului şi a fişeicadru de evaluare a profesorului documentarist, aprobate de Ministerul Educaţiei, Cercetării, Tineretului şi Sportului, particularizate conform specificului activităţii din unitatea de învăţământ. 
Într-un centru de documentare şi informare dintr-o unitate de învăţământ pot funcţiona atât profesorul documentarist, cât şi bibliotecarul şcolar, sub rezerva încadrării în numărul de posturi aprobat şi finanţat conform legii. În această situaţie, organizarea şi funcţionarea CDI sunt asigurate în comun de către profesorul documentarist şi bibliotecarul şcolar; repartizarea sarcinilor se realizează prin fişa individuală a postului. Domeniile de competenţă din fişa-cadru a postului de profesor documentarist, precum şi responsabilităţile menţionate în prezentul regulament vor fi îndeplinite în comun. 
Domeniile de competenţă ale profesorului documentarist sunt: proiectarea, planificarea, organizarea şi realizarea activităţii CDI, formarea elevilor şi dezvoltarea competenţelor specifice, monitorizarea şi evaluarea activităţii CDI şi a rezultatelor elevilor, managementul clasei de elevi, dezvoltarea de parteneriate, comunicare, gestionarea CDI, managementul carierei al dezvoltării profesionale, contribuţia la dezvoltarea instituţională şi promovarea imaginii unităţii de învăţământ.
Misiunile profesorului documentarist sunt: misiunea pedagogică, misiunea culturală, de comunicare şi de gestionare, acestea fiind direct corelate cu funcţiile CDI. ”[footnoteRef:17] [17:    Ordin privind aprobarea Regulamentului de organizare și funcționare a bibliotecilor școlare și a centrelor de documentare și informare. Nr. 5556, București, 7 octombrie 2011. . [ pdf]. Disponibil la adresa https://www.edu.ro/.../_fișiere/.../biblioteci/OM_5556_2011_Reg%20_org_funct_bibli...  [ Accesat la 05.05.2019]] 

,, MISIUNEA 1: Asigură  punerea în aplicare a unei pedagogii documentare.
Profesorul documentarist asigură iniţierea şi formarea elevilor în cercetarea documentară; în mod progresiv de la începutul şi pânâ la sfârşitul perioadei de şcolarizare, elevul trebuie să devină autonom în:
-	a repera resursele C. D. I.;
-	a defini un obiectiv de cercetare şi a identifica acele cuvinte cheie care convin obiectivului stabilit;
-	a utiliza diferitele instrumente de căutare a informaţiei, atât cele tradiţionale, cât şi cele modene;
-	a selecţiona documentele pertinenente în funcţie de obiectivele urmărite;
-	a înţelege informaţiile conţinute într-un document fie el scris, sonor sau vizual;
-	a lua notiţe şi a rezuma aceste informaţii;
-	a organiza logic informaţiile adunate pentru comunicarea lor finală într-o anumită formă indicată de profesor (fişă de lectură, referat, dosar, expoziţie, afiş ş.a.). 
Activităţile de iniţiere şi formare a elevilor în cercetarea documentară se vor desfaşura în funcţie de posibilităţile materiale ale C.D.I. şi conform unor strategii stabilite în colaborare cu echipele pedagogice (plaje orare, grupuri de elevi, durata ciclului de formare); se va avea în vedere includerea orelor de C.D.I. în programul elevilor.
Profesorul documentarist asigură iniţierea şi formarea echipelor pedagogice în vederea utilizării în mod regulat a resurselor C.D.I. şi a integrării lor în activităţile didactice curente pentru completarea informaţiilor oferite de manualele şcolare. Profesorul documentarist va mobiliza parteneri pentru realizarea obiectivelor educaţionale şi se va forma permanent în diferitele domenii ale activităţii sale pentru a deveni persoană-resursă în unitatea de învăţământ. El este cel care asigură transmiterea informaţiei venită de la toate forurile superioare (examene, programe, manuale), anunţă profesorii şi elevii în legătură cu organizarea diferitelor activităţi atât la nivelul şcolii cât şi al comunităţii locale, face cunoscute rezultatele obţinute de elevii şcolii la nivelul comunităţii locale prin organizarea de expoziţii, simpozioane etc.
Profesorul documentarist este asociat activităţii echipelor pedagogice în mod special la punerea în practică a unor proiecte transdisciplinare. Prin organizarea şi viaţa sa internă, C.D.I. trebuie să reprezinte un mod de întâlnire a diferiţilor membri ai comunităţii şcolare, al schimbului de idei,un spaţiu pe care elevii să-1 frecventeze fie pentru a se documenta, fie pentru a se destinde. Fondul documentar va fi bogat şi diversificat spre a putea răspunde nevoilor de informare şi curiozităţii utilizatorilor.
Pentru a veni în ajutorul elevilor care întâmpină dificultăţi de învăţare profesorul documentarist organizează în colaborare cu profesorii de specialitate activităţi de recuperare adaptate problemelor pe care cadrul didactic le-a întâmpinat. Se va avea în vedere punerea la dispoziţia elevilor a documentaţiei şi a instrumentelelor necesare realizării activităţilor individuale sau colective, organizarea de vizite şi întâlniri cu diferite personalităţi, elaborarea unor dosare documentare, pregătirea unor expoziţii.
Profesorul documentarist poate participa, cu titlul consultativ, la reuniunile consiliului de administratie al instituţiei şcolare atunci când pe ordinea de zi figurează subiecte care vizează CDI, (repartizarea bugetului, amenajarea CDI, proiecte pedagogice care implică CDI. etc.)
MISIUNEA 2: Favorizează accesul la cultură și informație.
Profesorul documentarist favorizează prin activitatea sa accesul la cultură şi informaţie precum şi deschiderea instutuţiei şcolare spre exterior.
Sub autoritatea directorului instituţiei profesorul documentarist poate iniţia anumite acţiuni de promovare a instituţiei şcolare pe plan local, regional, naţional şi chiar internaţional.
El stabileşte contacte cu alte instituţii, precum şi cu părinţii elevilor în vederea unui schimb de informaţii şi de experienţă, pentru realizarea unor proiecte comune şi a unor reţele de parteneri.
Profesorul documentarist studiază şi exploatează informaţiile din presa scrisă locală sau regională din radio şi televiziune şi le pune la dispoziţia utilizatorilor pentru a le trezi interesul şi a le facilita înţelegerea şi interpretarea faptelor, evenimentelor şi problemelor. Caută cât mai multe informaţii culturale, economice, tehnologice, profesionale, de divertisment din zonă şi le oferă elevilor şi cadrelor didactice.
MISIUNEA 3: Gestionează resursele documentare.
Profesorul documentarist este gestionarul CDI. In această calitate el:
-	asigură completarea judicioasă a fondului documentar (achiziţii, abonamente, donaţii, schimb, transfer) în conformitate cu programele şcolare şi nevoile de lectură ale utilizatorilor;
-	ţine la zi documentele de evidenţă a fondurilor de publicaţii şi a activităţilor CDI. şi asigură instrumentele de informare necesare orientării în colecţiile CDI;
-	asigură împrumutul publicaţiilor la domiciliu şi consultarea lor la sala de lectură, în conformitate cu prevederile C.D.I. şi urmăreşte restituirea la timp a documentelor împrumutate;
-	verifică periodic fondurile de publicaţii şi ia măsuri de recondiţionare şi legare a cărţilor sau, după caz, propune casarea publicaţiilor, aparatelor şi echipamentelor perimate din punct de vedere fizic sau ştiinţific;
-	asigură păstrarea şi securitatea fondurilor de publicaţii cu respecterea condiţiilor de răspundere gestionară prevăzute de legislaţia în vigoare;
-	organizează colecţiile CDI potrivit normelor biblioteconomice;
-	foloseşte în toate lucrările legate de tehnica documentară şi de activitatea cu cititorii reglementările în vigoare, fiind obligat să ia cunoştinţă de acestea şi să le aplice;
-	organizează acţiuni de popularizare a colecţiilor CDI.
MISIUNEA 4: Asigură organizarea și funcționarea CDI.[footnoteRef:18] [18:     Andronescu, Rodica; Bădescu, Georgeta. Ghid întocmit în baza materialelor realizatede echipele județelor Alba, Sibiu și Botoșani.Alba Iulia, 2002, pag.17-19.[ online]
Disponibil la adresal:  https://www.forum.portal.edu.ro/index.php?act=Attach&type=post&id=1867112  
[ Accesat la 15.05.2019]
] 

Profesorul documentarist asigură organizarea şi funcţionarea CDI astfel încât acesta să fie un loc privilegiat în liceu, un pol al vieţii educative şi al inovaţiei pedagogice, având drept obiective;
-	creşterea responsabilităţii elevilor în activitatea de dobândire a cunoştinţelor, mai ales prin muncă independentă;
-	familiarizarea elevilor cu tehnicile de lucru specifice muncii de documentere şi muncii în echipă;
-	schimbarea relaţiei pedagogice profesor-elev;
-	deschiderea învăţământului către viaţa reală, lumea modemă, europeană;
-	dezvoltarea spiritului de iniţiativă al elevilor;
-	realizarea unei alte ambianţe de studiu, deschisă, diferită de cea oferită de clasa tradiţională.
Profesorul documentarist este cel care concepe proiectul CDI şi regulamentul intern de organizare şi funcţionare a CDI în conformitate cu proiectul unităţii şcolare şi regulamentul de ordine interioară al acesteia; propune orarul de funcţionare a CDI, realizează planningul activităţilor derulate în CDI, redactează raportul de activitate anual precum şi situaţiile statistice ale CDI.”
,,Calitatile profesorului documentarist :
- pedagog;
- formator, ghid: îndrumare in învățare;
- inovator (cu imaginație), coordonator, moderator;
- promovează pedagogia activă;
- are ca scop: formarea de competențe;
- este punte între: - elev si profesorul disciplinei respective (in anumite cazuri)- elev/utilizator si informație;
- pasionat - cu suflet pentru activitățile desfășurate cu elevii;
- bun manager al CDI;
- deschis spre nou;
- analist – al activității si rezultatul acesteia– al nevoilor elevilor de informare;
- receptiv la noi metode de predare și la ideile celor din jur;
- adaptabil : - in funcție de activitățile programate in CDI- nivelului de inteligentă al elevilor - in funcție de vârsta lor - contextului lecției prezentate - în funcție de modul cum evoluează ora( sa se adapteze pe parcurs, să adauge/ elimine diverse elemente; să insiste asupra a ceea ce nu este înțeles de elev, asupra întrebărilor și răspunsurilor elevilor)- asupra situațiilor diferite ce pot apărea;
- conștiincios : să solicite interesul elevilor cu ajutorul planificării sarcinilor de lucru;
- prezență de spirit;
- sociabil, nivel ridicat de cultură generală;
- să aibă o anume prestanță, atitudine, realism;
- să știe să se impună – si nu doar în fața elevilor;
- evaluează: - competențele info – documentare - modul de organizare al CDI- activitatea în general, pentru  a descoperi elementele rămase de evaluat, de reluat in viitor”[footnoteRef:19] [19:  Disponibil la adresa: https://www.scribd.com/doc/.../Activitati-in-CDI-Centre-de-Documentare-si-Informare. [Accesat la data de 20.05.2019].
] 

 Profesorul documentarist este subordonat directorului şi directorului adjunct al unităţii de învăţământ, cu care va avea o colaborare continuă cu privire la buna organizare şi funcţionare a CDI, respectiv la participarea CDI în realizarea obiectivelor stabilite la nivel instituţional.
 Casa corpului didactic coordonează metodologic activitatea CDI şi a profesorilor documentarişti prin profesorii metodişti din casa corpului didactic şi formatorii naţionali din proiectul "Educaţie pentru informaţie".
 Evaluarea profesorilor documentarişti se realizează de către directorul unităţii de învăţământ şi de către inspectoratul şcolar, prin inspectorul de specialitate, metodişti şi formatorii naţionali din proiectul "Educaţie pentru informaţie".
CAP.3.	CENTRUL DE DOCUMENTARE ȘI INFORMARE AL ȘCOLII GIMNAZIALE ,, RADU CEL MARE” BOGAȚI

3.1.	Prezentare generală a bibliotecii școlare și înființarea Centrului de Documentare și Informare 
Comuna Bogaţi se află situată în partea de Sud – Est a judeţului Argeş , iar ca întindere se află pe locul 23 , situându-se astfel printre comunele cu o suprafaţă mijlocie.
 Mutaţiile profunde realizate în anii din urmă  în domeniul economic prin alocarea unor importante sume, au determinat schimbări corespunzătoare şi pe plan  social – cultural in cadrul comunei. 
Au fost organizate şi dinamizate toate domeniile sociale şi culturale: învăţământul, ocrotirea sănătăţii, reţeaua culturală.
	Pe aceste meleaguri şcoala, principal mijloc de cultură şi civilizaţie, a apărut odată cu primele şcoli romaneşti din Ţara Românească.
	În 1838 o asemenea şcoală funcţiona în tinda bisericii vechi din Valea Morii , unde un număr de copii învăţau să citească ceaslovul sub supravegherea preotului , ca şi prim dascăl .
 	Printre primii dascăli cităm pe preotul Stan Diaconu şi pe Dumitru Dragomir. În 1855 se construieşte o clădire din bârne de lemn cu două săli de clasă şi se înfiinţează primul post de învăţător , ca învăţător fiind Gheorghe Stănescu. În anul 1889 se creează postul al doilea , învăţător fiind Ilie Stănescu. În anul 1896 se face al treilea post , fiind numit învăţătorul Mihail Gheorghiu, iar în anul 1897 se înfiinţează  postul al patrulea, învăţător Ştefan Georgescu.
	Pe măsură ce populaţia şcolară a crescut, s-a simţit nevoia măririi spaţiului de şcolarizare. În acest scop, în anul 1909 s-a început construcţia unui local nou de şcoală cu patru săli de clasă, care a fost dat în folosinţă în anul 1912.  Clădirea a fost construită  de către antreprenorul Ioan Puiu din comuna Brăneşti – Dâmboviţa sub conducerea primarului comunei , Neculai M. Udrescu.
Terenul pe care s-a construit acest local a fost cumpărat de către primărie, de la Valeria N. I. Gârleanu.
	În satul Suseni , în 1898, cu sprijinul prefectului de Dâmboviţa, I. Vasilache, se construieşte o clădire pe o suprafaţă de 48 m2 destinată şcolii, iar ca învăţător a fost încadrat preotul N. Rădulescu. În satul Glâmbocelul, şcoala neoficială a funcţionat începând din anul 1879, iar din anul 1894 şcoala funcţionează oficial cu un singur post. Intelectuali cu o minte luminată au luptat şi pentru ridicare culturală a sătenilor .
Este cazul să menţionăm şi activitatea învăţătorilor Leonid şi Măria Edulescu, care au dus o neobosită muncă de culturalizare, ocupându-se cu ridicarea multor fii de ţărani care, datorită îndrumărilor date, au ajuns mai târziu intelectuali de frunte ai ţării. În satul Glâmbocel – Godinaci şcoala a apărut după primul război mondial, în 1920, iar în satul Dumbrava în 1930.
	Şcoala, ca şi celelalte bunuri sociale, a fost numai pentru o parte a societăţii. În anul 1898, şcoala primară din Bogaţi era frecventată de 104 – 120 copii de ambele sexe, dintre cei 225 băieţi şi 250 fete în etate la şcoală.
	În anul 1938, din cei 429 copii de vârstă şcolară, numai din satul Bogaţi au fost cuprinşi în şcoala primară 324 copii, iar 105 au rămas în afara şcolii, procent de cupridere de 77% . Pe parcurs se pierd 12 elevi, iar 25 sunt repetenţi şi nu mai sunt reînscrişi. La clasele V- VIII, din cei 121 elevi, au urmat cursurile numai 33 elevi, procent de cuprindere şi de şcolarizare de27 % . De notat este că în acel an numai 7 elevi au absolvit cursul complementar. Se observă un abandon şcolar într-o proporţie destul de mare, abandon şcolar generat în primul rând de slabă situaţie materială a locuitorilor. Martor grăitor despre acţiunea şcolii în comuna Bogaţi  este recensământul din 1948 care stabileşte în procent de 47,2 % neştiutori de carte , analfabeţi şi semianalfabeţi. 
Acesta fiind tabloul învăţământului, perioada de după război a avut sarcini mari de rezolvat pe linie şcolară. Plecând de la asigurarea unei baze materiale, prin contribuţie voluntară a cetăţenilor, a fost mărit spaţiul de şcolarizare. În anul 1950 se ridică o clădire de şcoală în satul Dumbrava. În 1953 – 1954 se construieşte o clădire cu cinci săli de clasă în satul Suseni. În anii 1958 – 1960 se construieşte o şcoală cu patru săli de clasă În satul Bogaţi, iar În anul 1971 alte patru săli de clasă În acelaşi sat . În anul 1965, în locul şcolii vechi din satul Glâmbocel Deal se ridică o nouă şcoală, şi mai recent o nouă şcoală în satul Glambocelu. Pentru cuprinderea şi extinderea învăţământului preşcolar, în anul 1966 se construieşte un local nou  de grădiniţă, cu două săli de clasă în satul Bogaţi, apoi altul în satul Bujoi. Au fost făcute eforturi pentru dotarea acestor unităţi şcolare cu mobilier, material didactic, două laboratoare şi două ateliere în şcoală.
O primă sarcină  rezolvată a fost aceea de lichidare a izvorului care genera analfabetismul. Dacă în anul 1938 procentul de cuprindere al elevilor în învăţământul complementar era numai, de 27%, în 1956 procentul de cuprindere în învăţământul gimnazial se ridică la 80%, iar începând cu anul 1959 şi până  în prezent procentul de cuprindere în această treaptă şcolară este de sută la sută. 
Astăzi în şcolile din comună sunt cuprinşi un număr de 400 de școlari şi preşcolari, înregistrându-se o creştere a numărului de elevi faţă anul 1938 ,dar în scădere față de anii trecuți. Acţiunea de alfabetizare începută în anul 1947 a fost încheiată cu succes în anul 1958.  Sunt mulţi ţărani care vorbesc cu multă recunoştinţă de învăţătorii care i-au alfabetizat. Roadele învăţământului în ultimii 35 – 40 de ani se reflectă prin numărul mare de absolvenţi ai şcolii de 7 si 8 clase. Cele două şcoli generale au dat 2500 absolvenţi, cifră care în trecut   s-ar fi realizat în peste 200 de ani dacă numărul de absolvenţi s-ar fi menţinut la 7, câţi au fost înregistraţi în anul 1938. Din numărul absolvenţilor în ultimii cinci ani, peste 92% au trecut examenele de admitere în învăţământul post general.
Cultura tradiţională a satului se menţine încă în cântece, obiceiuri şi descântece. În paralel cu acestea are loc o întrepătrundere cu elementele culturii moderne care îşi face apariţia pe calea undelor, sau direct de la oraş prin populaţia şcolară, intelectuală, populaţia migratoare, prin presă, cum şi o influenţă a poeziei poporane.
În Bogaţi, Gheorghe Stănescu, intelectual militant pentru propagarea largă a culturii în rândurile ţărănimii, pe care o voia liberă, împreună cu învăţătorul Stan Diaconu, în anul 1875, pun bazele unei biblioteci săteşti cu un număr  de 320 volume, pentru ca populaţia să se poată cultiva la lumina cărţii.[footnoteRef:20]  [20:         UDRESCU, Maria; UDRESCU, Grigore. Monografia comunei Bogați. Pitești: Editura Didactica Nova, 1995, p. 45-47.] 

În prezent, în comuna Bogaţi există Biblioteca comunală care funcţionează în paralel cu Biblioteca şcolară, transformată în anul 2007 în Centrul de Documentare şi Informare, care a  preluat fondul documentar al acesteia și asigurându-se accesul la informații la un număr de aproximativ 6000 de volume. Odată cu acest statut, pe lângă elevii Şcolii Bogaţi au acces şi cetăţenii comunei pentru informare şi documentare. Acest centru dispune de mijloace moderne de documentare: calculatoare, internet şi aparatură modernă. În acest centru şi cadrele didactice ale şcolii Bogaţi desfăşoară o bogată activitate, oferind elevilor ore de curs model.
În cultura contemporană din Bogaţi şi-au găsit o largă reflectare idealurile general uman, moral estetic, se cultivă sentimentele de mândrie faţă de valorile naţionale, simţul răspunderii pentru soarta lumii, simţul frumosului şi al egalităţii
Centrul de Documentare şi Informare este un centru de resurse pluridisciplinare ce pune la dispoziţia elevilor, cadrelor didactice şi comunităţii informaţii pe suporturi diferite, desfăşoară activităţi pedagogice şi pune în practică  proiecte de animaţie culturală. Prin crearea CDI se urmăreşte dezvoltarea şi modernizarea structurilor info-documentare existente la nivelul unităţii de învăţământ, diversificarea serviciilor specifice şi a resurselor documentare, întărirea rolului pedagogic a personalului încadrat, dezvoltarea ofertei de activitate şcolară şi extraşcolară, favorizarea accesului la documentaţie actuală a tuturor utilizatorilor şi la expertiza unui personal calificat în domeniul ştiinţelor documentării şi informării.
 Misiunea centrului de documentare şi informare este de a forma şi de a dezvolta o cultură informaţională, de a participa la asigurarea egalităţii de şanse privind accesul la informaţie şi documentaţie actuală a elevilor proveniţi din medii culturale, economice şi sociale diferite prin activităţi formale, nonformale şi informale, de a dezvolta competenţele elevilor în domeniul info-documentar, de a promova inovaţia didactică, de a participa la dezvoltarea competenţelor cheie ale elevilor, de a participa la dezvoltarea şi implementarea unei politici documentare locale, de a susţine implementarea politicilor educaţionale pe niveluri de studii, profiluri, specializări şi de a contribui la realizarea obiectivelor prevăzute în procesul de reformă a învăţământului.
CDI are următoarele funcţii: de primire a beneficiarilor, de informare generală, pedagogică, de orientare şcolară şi profesională, de comunicare, tehnică, recreativă. [footnoteRef:21] [21:    Disponibil la adresa: www. lege5.ro/MonitorOficial/.../monitorul-oficial-partea-i-nr-757-27-10-2011.               [ Accesat la data de 21.05.2019]] 

În prezent funcţionează Școala Gimnazială ,, Radu cel Mare,, Bogați , Unitate cu Personalitate Juridica și Școala Gimnazială Suseni în care sunt încadrați un număr de 275 elevi din ciclul, primar și gimnazial, , trei grădiniţe cu un număr de 91 preşcolari, dar și o Grădinița cu Program Prelungit . În total îşi desfăşoară activitatea 32 de cadre didactice, dintre care 21 au gradul I,11 cadre cu gradul al II-lea, și 1 cu definitivatul. 
În perioada 1960 – 2015 la Şcoala Bogaţi s-au efectuat un număr de 410 inspecţii speciale de acordare a gradelor didactice şi un număr de 150 de controale de către reprezentanţii Inspectoratului Şcolar Judeţean Argeş. În cadrul acestor inspecţii s-a urmărit activitatea la clasă, activitatea cu elevii în afara orelor de curs, legătura cu familia, ridicarea nivelului ideologico – politic şi profesional, contribuţia la rezolvarea cu succes a problemelor importante ale şcolii, activitatea culturală şi obştească, dotarea şcolilor, asigurarea condiţiilor optime de desfăşurare a procesului instructiv – educativ. Aprecierile făcute de inspectorii metodişti la adresa cadrelor didactice au scos în evidenţă calitatea activităților desfăşurate şi s-au concretizat în obţinerea unor note şi calificative maxime .
 Serviciul de Cooperare şi Acţiune Culturală din cadrul Ambasadei Franţei la Bucureşti a iniţiat în ianuarie 2000 în colaborare cu Ministerul Educaţiei Naţionale proiectul „Educaţia pentru informaţie în mediul rural defavorizat” (OMEN 4880/15.11.1999 şi 5135/22.12.1999). Proiectul a vizat în principal (1) asigurarea egalităţii şanselor elevilor privind accesul la informaţie şi (2) formarea personalului didactic privind politica documentară – prin înfiinţarea de Centre de Documentare şi Informare (CDI) în unităţi de învăţământ din mediul rural. În faza pilot a proiectului („valul 1”) au fost înfiinţate CDI în 7 judeţe. Faza pilot a continuat în anul 2002 cu „valul 2” şi desemnarea Caselor Corpului Didactic (CCD) pentru coordonarea metodologică privind înfiinţarea şi funcţionarea CDI (OMEDC 3328/08.03.2002). Succesul fazei pilot a determinat extinderea proiectului în anii următori în „valuri” succesive implicând un număr tot mai mare de judeţe. Proiectul a devenit naţional în anul 2004 prin includerea tuturor judeţelor şi cuprinderea tuturor tipurilor de unităţi de învăţământ (OMEDC 4287/16.07.2004). Extinderea proiectului la nivel naţional a fost însoţită de o primă clarificare a cadrului legislativ. Astfel, a fost inclusă în Statutul personalului didactic funcţia didactică de profesor documentarist pentru a asigura funcţionarea CDI, a fost stabilită fişa postului şi fişa de evaluare pentru această funcţie şi a fost aprobat Regulamentul de Organizare şi Funcţionare al CDI (OMEDC 5548/15.12.2004). Proiectul continuă în prezent la nivel naţional sub denumirea agreată de „Educaţie pentru informaţie” şi vizează înfiinţarea echilibrată zonal de CDI în unităţi de învăţământ aflate atât în mediul rural cât şi în mediul urban. Începând cu anul 2006 sunt asigurate de la bugetul de stat fonduri atât pentru formarea personalului implicat în funcţionarea CDI, cât şi pentru amenajarea şi dotarea spaţiilor CDI, conform standardelor naţionale minime stabilite prin ordin al ministrului.
Centrul de Documentare şi Informare din școala noastră este amplasat la etajul I, într-un corp de clădire în care funcţionează două săli de clasă, cancelaria, secretariatul și cabinetul directorului. Ocupă un spaţiu total de 60m2  din care 18m2 reprezintă spaţiul de depozitare pe rafturi. A funcţionat din anul 2007,când a și fost inaugurat, preluând regulile de funcționare a CDI- ului și totodată respectând normele ergonomice pentru funcționarea lui.  
  Spaţiul este structurat conform standardelor de amenajare a unui CDI: 
- spaţiul de primire – este suficient de mare pentru a permite integrarea materialului informatic de împrumut, precum și munca obișnuită a documentaristului; biroul de împrumut este așezat în apropierea intrării și oferă o buna vizibilitate a ansamblului CDI.
-spaţiul pentru activități în echipă – permite elevilor să lucreze pe grupe fără a deranja ceilalți colegi.
-spaţiul informatic dotat cu calculatoare – cele 8 calculatoare aflate in CDI sunt conectate la Internet și sunt dispuse astfel încât sa asigure nevoile de informare a utilizatorilor.
-spaţiul lecturii de plăcere –este astfel creat încât să asigure confort și plăcere de a studia ( canapea, doua fotolii și o măsuță ).
 - spaţiul de orientare şi consiliere – pe masa de consultare există material cu informații cu privire la viața școlară, concursuri etc.
- spațiul de afișaj și expoziții- este amenajat pe holul de la intrarea în CDI, unde au acces toți utilizatorii.
 Colecţia fondului documentar numără 6.400  volume , fiind unul omogen, specific unei biblioteci şcolare, fiind în procent de 99,9% în limba română. CDI- ul este deservit de profesorul documentarist , cu normă  întreagă . Publicaţiile sunt aşezate sistematic-alfabetic, pe domenii, fiecare domeniu fiind semnalizat cu o altă culoare. Publicaţiile sunt înregistrate în gestiunea contabilă a şcolii şi a CDI- ului, conform prevederilor normelor în vigoare.  
Mobilierul din CDI este modern, modular, solid, modern și practic             ( înălțime 1,60 m – 1,80 m), se poate aranja în funcţie de tipul activităţii desfăşurate. Condițiile de igiena, iluminare si securitate sunt îndeplinite conform metodologiei în vigoare, CDI- ul asigurând o ambianță plăcută și un climat de confort fizic și psihic. 
Ca şi aparatură CDI- ul dispune de :  9 Calculatoare conectate la Internet, Imprimanta laser alb - negru,  Imprimantă laser color, Copiator digital, DVD Player, Radiocasetofon cu CD , Videoproiector- 2 bucăți,Microsistem audio, Televizor LCD, Ecran protecție tripord, Flipchart magnetic, Aparat foto digital, Cameră video și Tablă interactivă.
 Publicul ţintă CDI Bogați este la dispoziţia beneficiarilor săi direcţi –elevii şi cadrele didactice şi auxiliare ale unităţii , dar şi la dispoziţia membrilor comunităţii , elevi care au terminat cursurile şcolii, părinţi ai elevilor, alţi membrii ai comunităţii. 
Dotarea CDI- ului cu mobilier corespunzător asigură utilizatorilor locuri comode și sigure : scaune ergonomice , rafturi bine fixate și mese care să ofere siguranță utilizatorilor având o culoare plăcută și relaxantă, lumină naturală care pătrunde prin cele două ferestre mari, absența zgomotului, temperatura optimă de 21-22*, toate acestea creează condițiile prielnice de lucru și studiu pentru elevi, profesori,membri comunității locale sau profesorul documentarist. 

3.2. Introducere în management
Societatea are obligaţia fundamentală de a asigura complexul – formator - habitat – adecvat si corespunzător dezvoltării unui proces specializat şi anume – formarea, instruirea şi educaţia unei populaţii speciale, respectiv, copiii şi tinerii unei ţări. 
Obiectul în acest proces de o importanţă vitală pentru dezvoltarea unei societăţi, îl reprezintă, din punct de vedere arhitectural, ca spaţiu  – ŞCOALA .
Subiectul esenţial în acest ansamblu social este factorul uman în formare, respectiv, elevul într-o permanentă evoluţie. 
Între subiect şi obiect există însă, cea mai însemnată componentă a acestui ansamblu – formatorul (profesorul, învăţătorul, educatorul) .
Aceste trei elemente, în existenţa şi viabilitatea lor sunt condiţionate de dezvoltarea unei ştiinţe speciale – ştiinţa conducerii – managementul.
Managementul, arta şi ştiinţa de a conduce, în acest domeniu extrem de sensibil – învăţământul - are însă, în strategia de conducere şi dezvoltare, trei componente esenţiale – construcţia cadrului imagistic şi ambiental al spaţiului, elaborarea metodologiilor manageriale ale formatorului şi, cel mai important, inovarea acelui sistem pedagogic interdisciplinar şi vocaţional în relaţia directă cu subiectul central – elevul - tânărul care trebuie educat , instruit şi format pentru societate. 
Pentru a defini această problematică destul de complexă a managementului educaţional trebuie exemplificat că acestea se deosebesc într-o oarecare măsură de ştiinţa conducerii unei întreprinderi sau unei instituţii administrative, culturale, etc. 
Educaţia – învăţământul sunt domenii prioritare  ale vieţii sociale, având un rol considerabil de formare a celui mai însemnat factor uman ca viitor motor al dezvoltării unei naţiuni.
O componentă eficientă şi ştiinţifică conducere şi coordonare a întregului sistem instituţional al învăţământului – managementul educaţional reprezintă ştiinţa şi arta organizării coordonării, evaluării şi proiectării ansamblului de elemente ale preocupărilor educative, dar şi a resurselor, ca activităţi de dezvoltare integrală, liberă şi armonioasă a şcolarului pentru afirmarea personalităţii sale.
Managementul în educaţie impune elaborarea unor studii şi metodologii de ansamblu asupra activităţii formatorului vocaţional, care este definitoriu în conducerea ştiinţifică a instituției de bază a învăţământului – şcoala – ca organizaţie funcţională complexă .
În acest ansamblu managerial, în afara managerului general, respectiv, conducătorul instituţiei, un rol considerabil îl are formatorul – profesorul manager. 
Acesta ocupă un loc important în procesul educaţional pentru că participă direct la formarea personalităţii elevului ca cetăţean şi îi determină conduita în societate. Profesorului i se atribuie cele mai importante responsabilităţi de management instructiv – educativ în raportul nemijlocit cu clasa. Profesorul, în ipostazele implicării lui ca director, consilier educativ, metodist, responsabil de catedră sau al unui cabinet de specialitate, şef al unui colectiv de proiectare, sau inspector, cercetător, etc., îi conferă în mod direct şi calitatea de manager. 
În activitatea unui cadru formator – fie profesor, învăţător, educator – marcantă rămâne coroborarea calităţilor, acţiunilor şi atribuţiunilor sale didactico- pedagogice cu managementul şi imagistica spaţiului educaţional. Acest aspect fundamental managementului educaţional dezvoltat într-o sferă largă prin abordarea globală  a metodologiilor ştiinţifice moderne, necesită a fi materializat prin construcţia ambientului şi spaţiului imagistic din unitatea şcolară în care formatorul îşi desfăşoară activitatea. 
Implicarea directă a elevilor, ca atribut esenţial în formarea practică a lor, sub coordonarea managerială a cadrului didactic poate contribui la construcţia imagisticii spaţiului, în paralel cu procesul educaţional. [footnoteRef:22] [22:  IUCU, R. Managementul și gestiunea clasei de elevi. Iași: Editura Polirom, 2003.] 

3.3.	Schiță de proiect managerial

 Obiectivele şi scopurile şcolii, trebuiesc bine definite, mărirea cunoştinţelor, a priceperii şi atitudinii sunt primordiale. Pentru a îndeplini aceste deziderate cheia este administrarea resurselor şcolii şi organizarea acesteia. Managementul de şcoală este modul de administrare judicioasă a resurselor materiale şi umane printr-un proces de planificare, evaluare în perspectivă şi conştientizare a dificultăţilor.
Procesul este complex şi evaluează şcoala în raport cu mediul care funcţionează, operează corelaţiile între factorii care influenţează activitatea şcolii şi în funcţie de rezultate, se măsoară eficienţa lor şi se elaborează principiile directoare şi planurile de perspectivă. Managementul nu este numai un prerogativ al conducerii, problemele afectează în aceeaşi măsură tot personalul , fără a avea putere de decizie este important ca fiecare să cunoscă şi să influenţeze angrenajul din care face parte.




PLAN MANAGERIAL
    al Centrului de Documentare și Informare

AN ŞCOLAR 2018- 2019

“Să nu-i educăm pe copiii noştri pentru lumea de azi. Această lume nu va mai exista când ei vor fi mari şi nimic nu ne permite să ştim cum va fi lumea lor. Atunci să-i învăţăm să se adapteze.”
(Maria Montessori –”Descoperirea copilului”)
Activitatea educativă şcolară şi extraşcolară are mereu în atenţie nevoia de adaptare la cerinţele individuale, diverse ale tuturor copiilor, la interesele de cunoaştere şi la potenţialul lor. Contextele create de diversele modalităţi de concretizare a acestui tip de educaţie: proiecte, manifestări punctuale, aplicaţii tematice etc, oferă posibilitatea abordărilor interdisciplinare, cross-curriculare şi transdisciplinare, exersarea competenţelor şi abilităţilor de viaţă într-o manieră integrată, de dezvoltare holistică a personalităţii.
Activităţiile extracurriculare contribuie la gândirea şi completarea procesului de învăţare, la dezvoltarea înclinaţiilor şi aptitudinilor elevilor, la organizarea raţională şi plăcută a timpului lor liber. Având un caracter atractiv, elevii participă într-o atmosferă de voie bună şi optimism, cu însufleţire şi dăruire, la astfel de activităţi.
Potenţialul larg al activităţilor extracurriculare este generator de căutări şi soluţii variate. Succesul este garantat dacă ai încredere în imaginaţia, bucuria şi în dragostea din sufletul copiilor, dar să îi laşi pe ei să te conducă spre acţiuni frumoase şi valoroase.
Activitatea extraşcolară generează relaţii de prietenie şi ajutor reciproc, educă simţul responsabilităţii şi statornicesc o atitudine justă faţă de colectiv şi faţă de scopurile urmărite.
VIZIUNEA:
Educație de calitate pentru fiecare elev într-un mediu sigur și prietenos.

MISIUNEA ȘCOLII:
Școala noastră își propune să ofere o educație     de înaltă calitate, astfel ca fiecare elev să devină capabil să știe, să facă, să fie, să trăiască împreună cu ceilalți, pentru a fi cetățean european activ, deschis si reflexiv.
Ne propunem să utilizăm toate resursele umane și materiale ale școlii și comunității pentru a oferi tuturor elevilor șanse egale de afirmare si dezvoltare.
Asigurăm părinții că educația copiilor se face într-un mediu favorabil învățării, sigur si prietenos.
Promovăm parteneriatul cu familia și comunitatea pentru reușita procesului instructiv-educativ.
[image: ]
PUNCTE TARI :

	Reţea coerentă de coordonare a activităţilor educative şcolare, extraşcolare şi extracurriculare: inspectorul educativ şi inspectorul şcolar cu programe şi proiecte de cooperare internaţională – la nivel judeţean, coordonatorul de programe şi proiecte şcolare/ profesorul documentarist – la nivelul unităţii de învăţământ, consilierul diriginte şi corpul profesoral – la nivelul clasei, structurile organizaţionale ale elevilor şi părinţilor - la nivelul unităţii şcolare;
	Rezultate bune ale copiilor la manifestările educative locale, judeţene, regionale şi naţionale;
	Experienţă în domeniul activităţii educative şcolare şi extraşcolare;
	Personal didactic calificat, cu competenţe necesare evaluării şi valorificării valenţelor educative derivate dintr-o problematică educativă diversă;
	Diversitatea programului de activităţi educative;
	Modalităţi alternative de petrecere a timpului liber prin activităţi derulate în timpul anului şcolar
	Finalitatea proiectelor şi programelor educative ale copiilor prin participarea la competiţii la nivel de unitate, local, judeţean, regional şi naţional;
	Mediatizarea activităţilor extraşcolare şi extracurriculare în comunitate, prin spectacole, recitaluri, concursuri, competiţii pentru copii;
	Existenţa parteneriatului educaţional cu familia în vederea responsabilizării acestora în susţinerea şi îmbunătăţirea actului educaţional;

PUNCTE SLABE :

	În cadrul activităţii formale, accentul cade pe transmiterea cunoştinţelor şi nu pe caracterul educativ al conţinutului;
	Abordarea sporadică a influenţei pozitive a activităţii educative şcolare şi extraşcolare asupra dezvoltării personalităţii elevului de gimnaziu;
	Minimalizarea activităţii educative şcolare şi extraşcolare de către părinţi;
	Fonduri insuficiente pentru desfăşurarea activităţilor educative şcolare şi extraşcolare;
	Insuficienta formare a cadrelor didactice în domeniul activităţilor educative şcolare şi extraşcolare;
	Carenţe în domeniul colaborării între cadrele didactice în scopul realizării unor proiecte educaţionale interdisciplinare;

OPORTUNITĂŢI :

	Deschiderea activităţii educative spre implicare şi responsabilizarea în viaţa comunităţii;
	Diversificarea ofertei educaţionale, creşterea calităţii actului educaţional prin perspectiva descentralizării şi a concurenţei pe piaţa educaţiei;
	Valorificarea potenţialului creativ al elevilor prin iniţierea de noi proiecte educative şi asumarea de roluri;
	Interesul elevilor de a se implica în cât mai multe activităţi extraşcolare;
AMENINŢĂRI:
	Dezavantajul creat de programele şcolare încărcate care nu permit dezvoltarea componentei educative;
	Oferta negativă a străzii şi internetului;
	Neimplicarea familiei în susţinerea activităţii educative din şcoală.

SCOPUL:
 Ridicarea standardelor calitative ale educaţiei formale şi nonformale prin complementarizarea lor în vederea valorificării potenţialului elevilor şi a formării lor ca cetăţeni europeni proactivi.


OBIECTIVE STRATEGICE:
1. Recunoaşterea activităţii educative şcolare şi extraşcolare ca dimensiune fundamentală a procesului instructiv – educativ;
2. Permanenta actualizare a conţinutului învăţării şi accentuarea dimensiunii educative a acestuia;
3. Întărirea statutului activităţii educative şcolare şi extraşcolare ca spaţiu de dezvoltare personală;
4. Recunoaşterea educaţiei nonformale ca spaţiu aplicativ pentru educaţia formală;
5. Profesionalizarea activităţii educative şcolare şi extraşcolare prin dezvoltarea acesteia pe tipuri de educaţie complementară;
6. Dezvoltarea dimensiunii europene a activităţii educative şcolare, extraşcolare şi extracurriculare prin multiplicarea programelor şi proiectelor educative de cooperare internaţională;
7. Creşterea vizibilităţii eficienţei activităţii educative şcolare şi extraşcolare prin prevenirea şi reducetea fenomenelor antisociale, de abandon şcolar, absenteism şi analfabetism;
8. Formarea resursei umane în domeniul activităţii educative şcolare şi extraşcolare;
9. Asigurarea eficienţei activităţii educative şcolare şi extraşcolare prin monitorizarea şi evaluarea impactului acesteia în comunitate;
10. Întărirea parteneriatului educaţional guvernamental – non-guvernamental în vederea responsabilizării tuturor factorilor sociali implicaţi în susţinerea procesului instructiv-educativ.


OBIECTIVE OPERAŢIONALE:

1. Asigurarea cadrului legislativ specific activităţii educative şcolare şi extraşcolare.
2. Abordarea complementară a dimensiunii curriculare cu cea cross-curriculare şi extracurriculare în proiectarea activităţii educative.
3. Introducerea şi valorificarea elementului educativ în fiecare unitate de învăţare.
4. Implementarea metodelor activ-participative pentru ridicarea calităţii rezultatelor învăţării.
5. Redimensionarea orei de consiliere şi orientare şcolară din perspectiva valenţelor educaţiei de impact.

REZULTATE AŞTEPTATE:

· creşterea calităţii actului educaţional şi a rezultatelor învăţării;
· introducerea obligatorie elementului educativ în proiectarea şi desfăşurarea activităţii didactice la fiecare obiect de studiu; proiectarea activităţilor educative extracurriculare ca aplicaţii concrete a cunoştinţelor acumulate şi a abilităţilor şi competenţelor formate în cadrul obiectelor de studiu;
· stimularea interesului elevilor şi a cadrelor didactice de a se implica în proiecte şi programe educative curriculare, extraşcolare şi extracurriculare la nivelul fiecărei unităţi de învăţământ;
· stimularea şi multiplicarea iniţiativelor tinerilor în dezvoltarea vieţii comunităţii şcolare/comunităţii; reducerea procentului fenomenelor antisociale, a abandonului şi absenteismului şcolar;
· creşterea ratei promovabilităţii şcolare; asigurarea şanselor egale de dezvoltare personală; ridicarea calităţii resursei umane din sistemul educaţional; formarea resursei umane necesare dezvoltării societăţii cunoaşterii;
· asigurarea sustenabilităţii proiectelor educative prin conştientizarea comunităţii cu privire la potenţialul pe care programele educaţionale le au asupra formării tinerei generaţii ce urmează a se integra;

I. OBIECTIVE:
	Optimizarea relaţiei școală - familie;
	Diversificarea activităţii extracurriculare;
	Identificarea unor strategii de ameliorare a comportamentului şcolar şi comunitar al elevilor, în vederea diminuării punctelor slabe legate de traseul lor educativ: note scăzute la purtare, absenteism, violenţă verbală şi fizică, etc.
	Atragerea Comisiei diriginţilor şi implicit a elevilor în activităţi şi programe de socializare şi culturalizare;
	Elaborarea de parteneriate cu factorii decizionali locali şi cu familia, în vederea evitării abandonului şcolar, precum şi pentru monitorizarea şi oferirea de consiliere elevilor;
	Conectarea şcolii la programe şi proiecte educaţionale, la nivel local, judeţean, naţional și internațional;
	Continuarea parteneriatelor și activităților de voluntariat demarate și în anii trecuți.


II. MODALITĂŢI DE REALIZARE:
· Monitorizarea disciplinei în şcoală;
· Depistarea şi analiza cazurilor grave de indisciplină, de deviere comportamentală şi de delincvenţă juvenilă;
· Colaborarea cu familia , Poliţia , Centrul judeţean de asistenţă psihopedagogică în vederea reducerii fenomenului de absenteism şi de violenţă şcolară;
· Încurajarea participării elevilor la concursuri şi olimpiade şcolare, la activităţile educative din şcoală sau din afara şcolii;
· Activităţi de orientare şcolară şi profesională;
· Activităţi de educaţie rutieră, sanitară şi de securitate personală cu invitaţi din rândul specialiştilor;
· Implicarea și colaborarea elevilor/cadrelor didactice în vederea sustenerii site-ului, revistei şcolii și în activități artistice;
· Excursii tematice, vizite la muzee, drumeții etc.


III. GRUPUL ȚINTĂ:
PRIMAR – preșcolarii, elevii ciclului primar și gimnazial, cadrele didactice din școală și grădinițele arondate.
SECUNDAR – familia, societatea civilă, comunitatea și societatea în ansamblul ei.
CALENDARUL ACTIVITĂȚILOR EXTRACURRICULARE/CDI
 
	NR.
	DENUMIREA ACTIVITĂŢII
	LOCUL DE
	RESPONSABILI
	MENŢIUNI

	CRT
	
	DESFĂȘURARE
	
	

	1.
	Deschiderea anului şcolar 
	Curtea şcolii
	Director şi toate cadrele
	

	
	
	
	didactice
	

	
	
	
	
	

	2
	Proiect national “Let`s do it Romania”
	Comuna Bogati
	Invatatori, diriginti
	Actiune de ecologizare

	
	
	
	Profesor documentarist
	

	
	
	
	
	

	    3
	Ziua limbilor europene
	CDI
	Prof documentarist
	Crearea unui dicţionar de

	
	
	
	
	cuvinte care sunt

	
	
	
	
	

	
	
	
	
	omonime grafice în

	
	
	
	
	diferite limbi

	4
	Ziua Internaţională a cadrelor didactice
	CDI
	Prof documentarist
	

	5.
	Ziua internaţională a mersului pe jos
	Curtea şcolii
	Profesorii de sport
	Activităţi sportive

	6.
	 Halloween
	Salile de clasa
	Diriginţii, invatatorii
	Carnaval, concurs

	
	
	
	         Profesor documentarist 
	

	7.
	Ziua Mondială a 
	Sălile de clasă
	Diriginţii şi 
	Temă inclusă în

	
	Toleranţei
	
	învăţătorii
	

	
	
	          CDI
	          Profesor documentarist
	planificarea orelor de

	
	
	
	
	dirigenţie pe sem. I

	8.
	Abandonul scolar
	CDI
	Prof. documenarist
	

	9.
	Ziua Naţională a României
	Sala de festivităţi a
	Profesorii de istorie, muzică,
	Expoziţii, recital de

	
	
	şcolii
	desen
	poezii, compoziţii

	
	
	           CDI
	Profesor documentarist
	proprii, cântece

	
	
	
	
	patriotice

	10.
	Ziua Mondială a drepturilor Omului
	Sala de clasă
	Profesorul de civică,
	Dezbateri

	
	
	           CDI
	diriginţii, consilierul educativ Profesor documentarist
	

	11.
	Ziua Poliţiei
	Sălile de clasă
	Consilierul educativ
	Întâlniri cu reprezentanţii

	
	
	
	          Profesor documentarist
	poliţiei

	12.
	Crăciunul – Darul bucuriei
	Salile de clasa
	Invatatori, diriginti
	Spectacol festiv, donaţii

	
	
	
	
	

	
	
	CDI
	Profesor documentarist
	

	13.
	Eminescu- “expresia integrală a sufletului
	CDI
	Prof. de română, prof. de
	Expoziţii, recital de

	
	românesc”(N. Iorga)
	
	muzică şi desen
	poezii, compoziţii

	
	
	
	
	

	
	
	
	          Profesor documentarist
	proprii

	14.
	“Hai să dăm mână cu mână” – Ziua
	CDI
	Profesorii de istorie, muzică,
	Simpozion de referate,

	
	Principatelor Române
	
	desen
	cântece, desene

	15.
	Ziua Internaţională a victimelor Holocaustului
	Sălile de clasă/CDI
	Prof. de istorie 

	


	16.
	Ziua Internaţională a Nonviolenţei în şcoală
	Sălile de clasă/CDI
	Diriginţii şi învăţătorii 
Profesor documentarist
	Conversaţii , jocuri de rol

	17.
	Valentine's day- Dragobetele – saptamana
	Sălile de clasă
	Diriginţii şi învăţătorii
	Referate, conversaţii

	
	dragostei şi a bunăvoinţei
	
	
	

	18.
	Mărţişorul
	CDI
	Prof. documentarist
	Legenda mărţişorului,

	
	
	
	
	oferirea de mărţişoare

	19.
	Ziua Internationala a femeii-
	Salile de clasa
	Consilierul educativ , alte
	Concurs, specatcol festiv

	
	
	CDI
	cadre didactice
 Profesor documentarist
	

	20.
	Ziua Internaţională a Francofoniei
	Sălile de clasă
	Prof. de franceză
	Expoziţie , referate

	21.
	Ziua Mondială a Pământului
	CDI
	Prof. de chimie , biologie 
	Simpozion

	
	
	
	fizică , desen , română 
Profesor docum.
	

	22.
	Ziua Mondială de combatere a tuberculozei
	Sălile de clasă/CDI
	Prof. de biologie
 Profesor documentarist
	Referate

	23.
	Ziua Internaţională a Teatrului
	Salile de clasa
	Prof. de română , limbi străine
	Reprezentaţii teatrale

	
	
	
	
	

	
	
	
	Profesor documentarist
	

	24.
	Ziua Mondială a Sănătăţii
	Sălile de clasa
	Prof. de biologie , responsabil
	Referate , brainstorming

	
	
	CDI
	cu proiectele educative Profesor documentarist
	

	25.
	Saptamana lecturii si a cartii pentru copii
	CDI
	Prof. documentarist
	Conversaţii , eseuri ,recenzie de carte

	
	
	
	
	

	26.
	Ziua Europei
	CDI
	Prof. documentarist/
	Expoziţie

	
	
	
	limbi străine
	

	27.
	Ziua Mondială a Muzeelor
	-
	Diriginţii şi învăţătorii
	Drumeţii , excursii

	28.
	Ziua Mondială a Sportului
	Terenul de sport
	Prof. de sport
	Concursuri sportive

	29.
	Ziua Eroilor
	Biserică/ Monumentul Eroilor
	Prof. de religie , muzică ,
	Recital de poezie ,

	
	
	
	consilier educativ Prof. documentarist
	cântece

	30.
	1Iunie- Ziua Copilului
	Comuna Bogati
	Consilier educativ , diriginţi ,
	Concursuri cu temă.

	
	
	
	Învăţători/ Prof. documentarist
	Spectacol artistic

	31.
	Săptămâna Școala Altfel
	Săli de clasă, CDI,
	Toate cadrele didactice
	Proiecte tematice,

	
	
	
	
	excursii etc.

	
	
	
	
	

	32.
	Festivitatea de încheiere a anului şcolar
	Curtea şcolii
	Director , diriginţi şi
	Premierea  elevilor

	
	
	
	Învăţători/ Prof. documentarist
	

	
	
	
	
	




[bookmark: _GoBack]3.4.     Urmările aplicării proiectului propus

Cea mai imortantă etapă din viaţa unui tânăr, o reprezintă, fără îndoială, şcoala. La şcoală, fiecare dintre noi ne construim o imagine de sine, ce ne ajută să acţionăm în viaţă, să ne descoperim preferinţele, interesele şi valorile ce ne vor ajuta în explorarea profesiei, dar şi a lumii în general.      
Şcoala şi familia sunt cei doi factori importanţi, cei doi piloni de rezistenţă ai educaţiei moral - civice a elevilor din învăţământul primar, iar între aceştia se situează şi mediul extraşcolar sau extrafamilial. În centrul tuturor pendulează copilul, obiect şi subiect al educaţiei, proces complex care începe de la cea mai fragedă vârstă. Până la 6 ani, toţi membrii familiei sunt implicaţi în realizarea procesului de educare a copilului mic.
       Se vorbeşte adesea despre „cei şase ani de-acasă”, etichetă fără conţinut pentru unii, dar semnificativă pentru cine cunoaşte mai bine influenţa covârşitoare a educaţiei din familie pentru tot restul vieţii, în bine sau în rău, după cum copilul a avut norocul sau neşansa de a creşte într-un mediul prielnic sau într-unul nefavorabil. 
După 6 ani, educaţia copilului este preluată în mare măsură de şcoală.
     O bună colaborare între şcoală şi familie este posibilă numai atunci când familia înţelege bine menirea şcolii: aceea de a fi „principal izvor de cultură şi factor de civilizaţie”, iar şcoala nu vede în familie o „debara” unde se aruncă toate rebuturile ei, ci un aliat, un colaborator sincer, permanent şi direct interesat în întregul proces instructiv-educativ.  [footnoteRef:23] [23:  Idem.] 

Conform rolului și misiunii CDI- ului , avem o relaţie de colaborare foarte strânsă cu  membrii comunităţii. Școala  simte că este datoria ei ,din punct de vedere moral, să susţină şi activitatea educativ - culturală a localităţii. De aceea CDI-ul se implică destul de des în  organizarea unor astfel de activităţi la care beneficiarii direcţi sunt părinţii, bunicii sau fraţii elevilor noştri( ziua mamei, ziua oamenilor vârstnici profesori, serbări de Crăciun , seri literare cu temă religioasă, lectorate , etc.).    
Activitățile de inițiere și formare a elevilor în cercetarea documentară se desfășoară în colaborare cu echipele pedagogice, precum și punerea în practică a unor proiecte pluridisciplinare și transdisciplinare. Altfel spus, profesorul documentarist favorizeză prin activitatea sa accesul la cultură și informație precum și deschiderea instituției școlare spre exterior.
 Programul activităţilor Centrului de documentare și informare, stabilit ca o unitate in ethosul si cultura organizaţională a şcolii, vizează acţiuni care să îi ajute pe elevi să îşi însuşească ideile de corectitudine şi respect, să cunoască şi să respecte valorile culturale si etnice ale comunităţii, să trăiască experienţe de viaţă competitive. 
	În lucrarea intitulată Descoperirea copilului, Maria Montessori făcea următoarea afirmaţie: ,,Să nu-i educăm pe copiii noştri pentru lumea de azi. Această lume nu va mai exista când ei vor fi mari şi nimic nu ne permite să ştim cum va fi lumea lor. Atunci să-i învăţăm să se adapteze.’’ Activităţile extraşcolare vin în sprijinul acestui demers. Finalităţile educaţionale ale activităţilor extraşcolare presupun educaţie intelectuală, estetică, religioasă, moral-civică, patriotică, fizică. 	Prin participarea la concursuri de cultură şi civilizaţie europeană, concursuri de limbi străine, proiecte interdisciplinare, serbări şi carnavaluri de Ziua Îndrăgostiţilor, Halloween, Crăciun, Paşte, concursuri şi momente artistice dedicate Săptămânii Francofoniei, Zilei Limbilor Străine sau Zilei Europei, elevii se familiarizează cu limba, cultura, tradiţiile şi obiceiurile altor popoare, creându-se astfel punţi de legătură între civilizaţii. Ei învaţă să fie toleranţi şi deschişi spre alte culturi şi să respecte valorile culturale ale acestora, dezvoltându-și personalitatea.




CONCLUZII
         Aşa cum afirma şi Jean Michel, unul dintre autorii studiului ,, Formarea în societatea informației ” vorbește despre o nevoie de formare a omului secolului nostru pentru o societate a informaţiei, societate a cărui caracter este „universal, global, permiţând manifestarea a noi comportamente ale oamenilor şi grupurilor umane, modificându-le modul de a gândi, de a învăţa, de a lucra, de a coopera.  Această societate a informaţiei, despre care se mai spune că este societatea cunoaşterii şi a inteligenţei, se dezvoltă pe baza unei noi culturi a informaţiei. Schimburile de date şi comunicarea  electronică generalizată între oameni şi grupuri, atât la scară planetară cât şi la nivel local, constituie un factor de dezvoltare individuală şi colectivă.”
        Centrul de Documentare și Informare aflat în școala noastră, asigură elevilor și membrilor comunității locale dorința de informare și documentare, punând la dispoziția acestora mijloace moderne de documentare : calculatoare, Internet, biblioteca CDI etc., dar și un spațiu confortabil, unde lectura sau studiul se realizează într-un mediu  plăcut.
 Misiunea centrului de documentare şi informare este de a forma şi de a dezvolta o cultură informaţională, de a participa la asigurarea egalităţii de şanse privind accesul la informaţie şi documentaţie actuală a elevilor proveniţi din medii culturale, economice şi sociale diferite prin activităţi formale, nonformale şi informale, de a dezvolta competenţele elevilor în domeniul info-documentar, de a promova inovaţia didactică, de a participa la dezvoltarea competenţelor cheie ale elevilor, de a participa la dezvoltarea şi implementarea unei politici documentare locale, de a susţine implementarea politicilor educaţionale pe niveluri de studii, profiluri, specializări şi de a contribui la realizarea obiectivelor prevăzute în procesul de reformă a învăţământului.
Școala, prin Centrul de Documentare și Informare care se află în cadrul ei, ocupă un loc important în procesul educaţional pentru că participă direct la formarea personalităţii elevului ca cetăţean şi îi determină conduita în societate.
Prezentarea competențelor info-documentare ( pe domenii și subdomenii) pe care elevii ar trebui să le dezvolte pe parcursul școlarității obligatorii a fost realizată în scopul orientării activității desfășurate în centrele de documentare și informare ( CDI ) și dorinței ca aceasta să fie formalizată într-o politică integrată, coerentă și continuă de formare a elevilor în domeniul educației pentru informație cuprinsă în proiectul anual / semestrial de activitate al CDI și în politica documentară elaborată la nivelul unității de învățământ. Aceasta răspunde țintelor strategice și obiectivelor fixate prin proiectul de dezvoltare instituțională și planurile manageriale.
     Dezvoltarea unui set de cunoștințe în domeniul info-documentar, a unor deprinderi, capacități, atitudini și valori vor permite dezvoltarea autonomiei în căutarea, selectarea, tratarea și comunicarea informației în scop personal, școlar, profesional etc. și vor contribui la reușita școlară a elevilor, la integrarea lor socială și profesională.
     Centrul de Documentare şi Informare, ca spaţiu educaţional care serveşte cursantului un cadru propice dezvoltării tuturor competenţelor cheie necesare în societatea cunoaşterii, este – prin excelenţă – locul în care proiectele trans/interdisciplinare pot să-şi dovedească utilitatea şi eficienţa didactică. De aceea, indiferent de categoria de vârstă a utilizatorilor săi, C.D.I.-ul promovează
formarea sistematică şi progresivă a unei culturi comunicative necesară elevului în învăţare.

